
CAPITOLUL  I

DISPOZIȚII GENERALE
Staţiunea de Cercetare Dezvoltare pentru Creşterea Bovinelor Dancu, functioneaza în baza HG nr. 390/13.04.2011, are statut de instituţie publică cu personalitate juridică în subordinea Academiei de Stiinte Agricole si Silvice Gheorghe Ionescu-Șișești. SCDCB Dancu Iasi, conform  clasificarii CAEN face parte din diviziunea  01 – Agricultură si servicii anexe, grupa 014  Cresterea animalelor, clasa 0141 – Cresterea bovinelor de lapte  si diviziunea 72 – Cercetare -  dezvoltare, grupa 721 Cercetare dezvoltare în stiinte naturale si inginerie, cu finanţare din venituri proprii şi subvenţii  acordate de la bugetul de stat, prin bugetul ASAS Bucuresti, sursele de finanţare sunt strict direcţionate prin BVC anual, în limita surselor şi cu respectarea prevederilor Legii 500/2002 -  Legea finanţelor publice
Obiectul de activitate este cercetarea stiintifica care are ca scop generarea, gestionarea, valorificarea si implementarea rezultatelor cercetarii stiintifice si ale dezvoltarii tehnologice privind cresterea si ingrijirea animalelor.
Pentru  realizarea acestui obiectiv se impune respectarea cu strictete a tuturor regulelor de ordine si disciplina a muncii specifice unitatii.
Regulile de disciplina stabilite prin prezentul regulament se aplica tuturor oamenilor muncii din cadrul unitatii, indiferent de durata contractului de munca.
Cei care lucreaza în cadrul unitatii ca detasati, delegati, precum si elevii, studentii care fac practica vor respecta regulile impuse prin prezentul regulament.
Persoanele care nu vor respecta regulile cuprinse în prezentul regulament vor fi sanctionati conform prevederilor legale în vigoare.
 	 In statul de functii si organigrama – aprobate de forul tutelar ASAS Bucuresti,  se regaseste  structura de organizare a   SCDCB DANCU.
Principalele  compartimente de activitate:

· Compartimentul de cercetare cu laboratoarele de cercetare;
· Compartimentul  de dezvoltare  care cuprinde: 
	1.Baza experimentala zootehnica
	2.Baza experimentala vegetala
· Compartiment administrativ 
           Prezentul Regulament intern este întocmit în conformitate cu prevederile Legii nr. 53 din 24 ianuarie 2003 - Codul Muncii,  publicată în Monitorul Oficial nr. 72 din 05 februarie 2003, cu modificările și completarile ulterioare.
Dispozițiile acestuia respecta prevederile legislației muncii în vigoare, fiind supuse procedurii de negociere cu reprezentanții salariaților SCDCB DANCU IAȘI.
În situația în care salariatii nu-si desemnează numărul de reprezentanți și în termenul comunicat de SCDCB DANCU IAȘI, prevederile Regulamentului este aplicabil din momentul incunostintarii salariaților. În situația încetării ulterioare a negocierilor, eventualele modificări vor fi aduse la cunoștința salariaților prin grija Angajatorului, în termenul general de comunicare stabilit prin legislația muncii în vigoare, iar Regulamentul intern va fi actualizat.

Art. 1.
Regulamentul de ordine interioară pentru personalul angajat în cadrul STAȚIUNII DE CERCETARE-DEZVOLTARE DANCU, IAȘI (SCDCB DANCU) stabileşte modul specific de aplicare a prevederilor legale în domeniul raporturilor de muncă încheiate între stațiune, reprezentată de DIRECTOR şi personalul angajat cu contract de muncă cu durată nedeterminată sau determinată ori în alte condiţii permise de lege, precum şi drepturile şi obligaţiile ce decurg din aceste raporturi juridice, în conformitate cu legislaţia muncii în vigoare.
(1) Prevederile din regulament respectă cerinţele impuse de Codul muncii (Legea nr. 53/2003, republicată), Codul de Etică și Integritate al ACADEMIEI DE ȘTIINȚE AGRICOLE ȘI SILVICE  "GHEORGHE IONESCU SISESTI, A MEMBRILOR A.S.A.S. și a personalului din unitățile de cercetare-dezvoltare subordonate, Codul de conduită al personalului contractual din autorităţile și instituţiile publice (Legea nr. 477/2004), Legea securităţii şi sănătăţii în muncă (Legea 319/2006) şi de alte reglementări legale în vigoare.

Art. 2.

În SCDCB DANCU, relaţiile de muncă dintre angajator şi angajaţi, precum şi relaţiile dintre angajaţi, funcţionează pe baza următoarelor principii:
· principiul bunei credinţe;
· principiul respectului reciproc între instituţie şi angajat, respectiv între angajaţi;
· principiul deontologiei;
· principiul egalităţii de şanse şi de tratament;
· principiul solidarităţii;
· principiul transparenţei;
· principiul libertăţii de asociere pentru apărarea drepturilor şi promovarea intereselor profesionale, sociale, culturale, economice etc.;
· principiul răspunderii personale faţă de instituţie şi faţă de societate, pentru activitatea desfăşurată în plan ştiinţific, administrativ etc.

Art. 3. 

(1) Întregul personal al stațiunii este obligat să cunoască şi să aplice legislaţia în vigoare şi prezentul regulament, în domeniul său de activitate şi potrivit competenţelor sale stabilite prin fişa postului, să aibă permanent o conduită civică şi morală ireproşabilă.
(2) Regulile de disciplina stabilite prin prezentul regulament se aplica, de asemenea, si persoanelor care lucrează în cadrul unității ca detasati, delegați, precum și elevilor,  studenților care efectuează stagiu de practica.

Art. 4. 

(1) Regulamentul intern intra în vigoare din momentul încunoștințării acestora, pentru salariații aflați în activitate și anterior angajării prin procedura de informare stabilita potrivit Codului Muncii și prezentului ROI. 
(2) Persoanele care nu vor respecta regulile cuprinse în prezentul regulament vor fi sancționați conform prevederilor legale în vigoare.

Art. 5. 

(1) Prevederile prezentului Regulament de ordine interioară se modifică de drept în conformitate cu actele normative ulterioare din domeniile legislative aplicabile, urmand ca noile prevederi legislative să urmeze procedura de negociere internă ulterioară corespunzător regulilor stabilite de părțile semnatare ale prezentului. 

(2) În prezentul Regulament de Ordine Interioară (ROI), SCDCB DANCU va avea denumirea de angajator, iar salariatii de angajați.








CAPITOLUL  II

REGULI PRIVIND RESPECTAREA PRINCIPIULUI NEDISCRIMINĂRII ŞI AL ÎNLĂTURĂRII ORICĂREI FORME DE ÎNCĂLCARE A DEMNITĂŢII
Art. 6. 
SCDCB DANCU respectă prevederile legale cu privire la nediscriminare și la respectarea demnității umane și aplică principiul egalității de tratament față de toți salariații săi. În acest sens, relațiile de muncă din cadrul  SCDCB DANCU nu sunt condiționate de participarea la o activitate economică sau exercitarea liberă a unei profesii, de apartenența salariatului la o rasă, naționalitate, etnie, religie, categorie socială, de convingerile, sexul sau orientarea sexuală, de vârstă sau de apartenența salariatului la o categorie defavorizată.
Art. 7. 
(1) Discriminările faţă de un angajat sau candidat la ocuparea unui post vacant, bazate pe criterii de sex, orientare sexuală, caracteristici genetice, vârstă, apartenenţă naţională, rasă, culoare, etnie, opinie politică, origine socială, handicap, situaţie familială, situaţie materială, apartenenţă sau activitate sindicală, sunt interzise.
(2) Conditionarea acordarii prestațiilor sociale de care beneficiază salariații, datorită apartenenței angajaților la o rasă, naționalitate, comunitate lingvistica, origine etnică, religie, categorie socială sau categorie defavorizată ori datorită vârstei, sexului, orientării sexuale sau convingerilor acestora este interzisa.
(3) SCDCB DANCU va asigura confidentialitatea datelor privitoare la rasa, nationalitatea, etnia, religia, sexul, orientarea sexuala sau a altor date cu caracter privat care privesc persoanele aflate în căutarea unui loc de munca.
(4) Orice angajat care prestează o activitate în cadrul statiunii beneficiază de condiţii de muncă adecvate activităţii desfăşurate, de securitate şi sănătate în muncă, precum şi de respectarea demnităţii şi a conştiinţei sale, fără nicio discriminare.
(5) Reglementările legale mai sus precizate nu pot fi interpretate în sensul restrângerii dreptului angajatorului  de a refuza angajarea unei persoane care nu corespunde cerințelor și standardelor uzuale în domeniul respectiv, atata timp cat refuzul nu constituie un act de discriminare.
Art. 8. 
Constituie abatere de la prezentul regulament orice comportament cu caracter naţionalist-şovin, de instigare la ură rasială sau naţională, ori acel comportament ce vizează atingerea demnităţii sau crearea unei atmosfere intimidante, ostile, degradante, umilitoare sau ofensatoare îndreptate împotriva unei persoane sau a unui grup de persoane, din interiorul sau din afara unității.

Art.9

Conform legii 283/2022, salariatul care se consideră victima unui tratament advers din partea angajatorului se poate adresa instanței de judecată competente cu o cerere pentru acordarea de despăgubiri și restabilirea situației anterioare
	
Discriminare directă- situația în care o persoana este tratată mai puțin favorabil, pe criterii de sex, decât este, a fost sau ar fi tratată altă persoană într-o situație  comparabilă;
 
Discriminare indirectă- situația în care o dispoziție, un criteriu sau o practică, aparent neutră, ar dezavantaja în special persoanele de un anumit sex in raport cu persoanele de alt sex, cu excepția cazului în care această dispoziție, acest criteriu sau această practică este justificată obiectiv de un scop legitim, iar mijloacele de atingere a acestui scop sunt corespunzătoare si necesare;
 
Hartuire - situația în care se manifestă un comportament nedorit, legat de sexul persoanei, având ca obiect sau ca efect lezarea demnității persoanei în cauză și crearea unui mediu de intimidare, ostil, degradant, umilitor sau jignitor;

Hartuire morală - Constituie hărțuire morală la locul de muncă orice comportament care, prin caracterul său sistematic, poate aduce atingere demnității, integrității fizice ori mentale a unui angajat sau grup de angajați, punând în pericol munca lor sau degradând climatul de lucru. În înțelesul legii, stresul și epuizarea fizică intră sub incidența hărțuirii morale la locul de muncă.
 
Constituie hărțuire morală la locul de muncă și se sancționează disciplinar, contravențional sau penal, după caz, orice comportament exercitat cu privire la un angajat de către un alt angajat care este superiorul său ierarhic, de către un subaltern și/sau de către un angajat comparabil din punct de vedere ierarhic, în legătură cu raporturile de muncă, care să aibă drept scop sau efect o deteriorare a condițiilor de muncă prin lezarea drepturilor sau demnității angajatului, prin afectarea sănătății sale fizice sau mentale ori prin compromiterea viitorului profesional al acestuia, comportament manifestat în oricare dintre următoarele forme:
a) conduită ostilă sau nedorită;
b) comentarii verbale;
c) acțiuni sau gesturi.

Hărțuirea psihologică, sau mobbing, este un comportament ostil sau negativ al unei persoane sau a mai multora îndreptat către o a treia. Comportamentul este repetitiv și sistematic, pe o perioadă mai lungă de timp, și e menit să atace sau să umilească “victima”, să o izoleze sau să o excludă. Cel mai adesea hărțuirea psihologică este întâlnită la locul de muncă. Când vin la job, oamenii nu o fac numai pentru bani, ci și ca să se simtă bine, pentru buna lor funcționare mentală și emoțională. La fel de importantă ca banii este și satisfacția de a face lucruri remarcabile la job, de a fi apreciat de superiori și colegi și de a avea relații bune cu aceștia. Dar în momentul în care un angajat este ținta constantă a ironiilor și răutăților, acesta își pierde încrederea în sine și plăcerea de a mai veni la job. Hărțuirea psihologică la locul de muncă poate arunca victima în brațele depresiei.
Teroarea psihică, șicanarea constantă, chiar și hărțuirea sexuală sunt toate componente are hărțuirii psihologice. Această formă de bullying poate apărea și la scoală, la cluburile sportive, în penitenciare, pe internet etc. Hărțuitorul poate fi șef sau coleg.

 
Hartuire sexuală- situația în care se manifestă un comportament nedorit cu conotație sexuală, exprimat fizic, verbal sau nonverbal, având ca obiect sau ca efect lezarea demnității unei persoane și, în special, crearea unui mediu de intimidare, ostil, degradant, umilitor sau jignitor;
 
Acțiuni pozitive - acele acțiuni speciale care sunt întreprinse temporar pentru a accelera realizarea în fapt a egalității de șanse între femei si bărbați și care nu sunt considerate acțiuni de discriminare;
 
Munca de valoare egală-  activitatea remunerată care, în urma comparării, pe baza acelorași indicatori și a acelorași unități de măsură, cu o altă activitate, reflectă folosirea unor cunoștințe și deprinderi profesionale similare sau egale și depunerea unei cantități egale ori similare de efort intelectual și/sau fizic;
 
Discriminare bazata pe criteriul de sex - discriminarea directă și discriminarea indirectă, hărțuirea și hărțuirea sexuală a unei persoane de către o altă persoană la locul de muncă sau în alt loc în care aceasta își desfășoară activitatea;
 Constituie discriminare bazată pe criteriul de sex orice comportament nedorit, definit drept hărțuire sau hărțuire sexuală, având ca scop sau efect:
a) de a crea la locul de muncă o atmosferă de intimidare, de ostilitate sau de descurajare pentru persoana afectată;
b) de a influența negativ situația persoanei angajate în ceea ce privește promovarea profesională, remunerația sau veniturile de orice natură ori accesul la formarea și perfecționarea profesională, în cazul refuzului acesteia de a accepta un comportament nedorit, ce ține de viața sexuală.
 
Discriminare multiplă -  orice faptă de discriminare bazată pe două sau mai multe criterii de discriminare.
 
Evaluarea salariaților - procesul prin care se apreciază nivelul de dezvoltare profesională a acestora.
 
Protecția maternității - este protecția sănătății și/sau securității salariatelor gravide și/sau a mamei la locul de muncă;
 
Locul de muncă-  este zona delimitată în spațiu, în funcție de specificul muncii, înzestrată cu mijloacele și cu materialele necesare muncii, în vederea realizării unei operații, lucrări sau pentru îndeplinirea unei activități de către unul ori mai mulți executanți, cu pregătirea și îndemânarea lor, în condiții tehnice, organizatorice și de protecție a muncii corespunzătoare, din care se obține un venit în baza unui raport de muncă ori de serviciu cu un angajator;
 
Salariata gravidă -  este femeia care anunță în scris angajatorul asupra stării sale fiziologice de graviditate și anexează un document medical eliberat de medicul de familie sau de medicul specialist care să îi ateste această stare;
 
Salariata care a născut recent - este femeia care și-a reluat activitatea după efectuarea concediului de lăuzie și solicită angajatorului în scris măsurile de protecție prevăzute de lege, anexând un document medical eliberat de medicul de familie, dar nu mai târziu de 6 luni de la data la care a născut;
 
Salariata care alăptează - este femeia care, la reluarea activității după efectuarea concediului de lăuzie, își alăptează copilul si anunță angajatorul în scris cu privire la începutul și sfârșitul prezumat al perioadei de alăptare, anexând documente medicale eliberate de medicul de familie în acest sens;
 
Dispensa pentru consultații prenatale -  reprezintă un număr de ore libere plătite salariatei de către angajator, pe durata programului normal de lucru, pentru efectuarea consultațiilor și examenelor prenatale pe baza recomandării medicului de familie sau a medicului specialist;
 
Concediul postnatal obligatoriu - este concediul de 42 de zile pe care salariata mamă are obligația să îl efectueze după naștere, în cadrul concediului pentru sarcină și lăuzie cu durata totală de 126 de zile, de care beneficiază salariatele în condițiile legii;
 
Concediul de risc maternal - este concediul de care beneficiază salariatele prevăzute la lit. c) e) pentru protecția sănătății și securității lor și/sau a fătului ori a copilului lor.

Art. 10. 
SCDCB DANCU va aplica principiile din prezentul Regulament Intern in următoarele domenii:
· încheierea, suspendarea, modificarea sau încetarea contractului individual de muncă;
· stabilirea și modificarea atributiilor de serviciu, locului de muncă sau a salariului;
· acordarea drepturilor sociale, altele decat cele ce reprezinta salariul;
· formarea, perfecționarea, reconversia și promovarea profesională;
· aplicarea măsurilor disciplinare;
· orice alte condiții de prestare a muncii, potrivit legislației in vigoare.
Art. 11. 
Tuturor angajaţilor care prestează o muncă le sunt recunoscute dreptul la plată egală pentru muncă egală, dreptul la negocieri colective, dreptul la protecţia datelor cu caracter personal, precum şi dreptul la protecţie împotriva concedierilor nelegale.

 Capitolul III
DREPTURILE ŞI OBLIGAŢIILE PĂRŢILOR
Secţiunea I: Drepturile şi obligaţiile angajatorului
Art. 12. 
A. Drepturile angajatorului 
· să stabilească organizarea şi funcţionarea Stațiunii de Cercetare-Dezvoltare pentru Creșterea Bovinelor Dancu, Iași.
· să stabilească atribuțiile corespunzătoare pentru fiecare salariat, în condițiile legii și/sau în condițiile contractului colectiv de munca aplicabil, în condiţiile legii;
· să-şi exercite autoritatea faţă de toţi angajaţii instituţiei şi să dea dispoziţii cu caracter obligatoriu, în limitele competenţei stabilite prin lege;
· să angajeze forţă de muncă pe bază de contract individual de muncă sau prin alte forme, în condiţiile stabilite de legislaţia muncii;
· să modifice fişa postului, în funcţie de strategia de dezvoltare şi de necesităţile instituţiei, cu respectarea prevederilor legale;
· să execute personal, sau prin împuterniciţii săi, controlul asupra modului de îndeplinire a sarcinilor de serviciu de către oricare angajat;
· să evalueze activitatea personalului angajat şi să asigure promovarea în funcţie a acestuia, conform prevederilor legale;
· să pretindă respectarea disciplinei în muncă, să stabilească măsurile pentru constatarea abaterilor disciplinare şi să aplice sancţiunile disciplinare, în condiţiile stabilite de lege;
· să ia toate măsurile legale pentru apărarea şi dezvoltarea patrimoniului statiunii;
· să dispună măsurile legale pentru angajarea răspunderii patrimoniale a angajaţilor;
· să dispună măsurile legale pentru respectarea ordinii şi regulamentelor interne.

B. Obligațiile angajatorului
Art. 13. Angajatorul are, în principal, următoarele obligaţii:
· să informeze angajaţii asupra condiţiilor de muncă şi asupra elementelor care privesc desfăşurarea relaţiilor de muncă;
· să ia toate măsurile ce se impun pentru organizarea şi reglementarea activităţilor interne şi pentru asigurarea unor condiţii de muncă decente, în vederea asigurării unei funcţionalităţi eficiente a statiunii;
· să asigure condițiile tehnice și organizatorice avute în vedere la elaborarea normelor de muncă și condiții corespunzătoare de muncă;
· să stabilească măsurile ce se impun pentru ca angajaţilor să li se acorde toate drepturile ce decurg din lege  şi din contractele individuale de muncă;
· să plătească toate contribuțiile și impozitele aflate în sarcina sa, precum și să rețină și să vireze contribuțiile și impozitele datorate de salariați, în condițiile legii;
· să întocmească organigrama şi statele de funcţiuni ale statiunii, să înfiinţeze registrul general de evidenţă a angajaţilor şi să opereze înregistrările prevăzute de lege;
· să aducă la cunoştinţa angajaţilor sarcinile ce le revin, concretizate în fişa postului, întocmită de şeful direct, condiţiile cerute de îndeplinirea acestora, sancţiunile pentru abaterile constatate, precum si căile de contestare a acestor sancţiuni;
· să elibereze, la cerere, toate documentele care atesta calitatea de salariat a solicitantului ;
· să asigure confidentialitatea datelor cu caracter personal ale salariaților.

Art.14.
(1) ANGAJATORUL, conform legislației în vigoare, are obligația de a încheia contractul individual de munca în forma scrisă,  cu cel puțin una zi înainte de a începe activitatea, și înregistrarea acestuia în REVISAL.
(2) Anterior angajării persoana este informata, prin grija biroului RESURSE UMANE  cu privire la clauzele generale pe care  intenționează sa le inscrie in contractul individual de munca, care va cuprinde, după caz, cel puțin următoarele elemente, care se vor regasi si în conținutul acestuia:
· identitatea părților;
· locul de muncă sau, în  lipsa unui loc de munca fix, posibilitatea ca salariatul să muncească în  diverse locuri; 
· sediul sau, după caz, domiciliul angajatorului;
· funcția/ocupația conform specificatiei Clasificarii ocupatiilor din România sau altor acte normative și atribuțiile postului;
· riscurile specifice postului;
· data de la care contractul urmează să-și producă efectele;
· în cazul unui contract de munca pe durata determinata sau a unui contract de munca temporara, durata acestora;
· durata concediului de odihna la care salariatul are dreptul;
· condițiile de acordare a preavizului de către părțile contractante și durata acestuia; 
· salariul de baza, alte elemente constitutive ale veniturilor salariale, precum și periodicitatea plății salariului la care salariatul are dreptul;
· durata normala a muncii, exprimata in ore/zi și ore/saptamana;
· indicarea contractului colectiv de muncă ce reglementează condițiile de muncă ale salariatului;
· durata perioadei de probă, după caz.
(3) Obligația de informare a persoanei selectate în vederea angajării sau a salariatului se considera îndeplinită de către ANGAJATOR  la momentul semnarii contractului individual de muncă sau a actului adițional, după caz.
Art 15. 
(1) ANGAJATORUL asigura modul de utilizare și gospodarire a mijloacelor proprii materiale și financiare ale unității, organizarea și desfășurarea activităților specifice în vederea obținerii unei eficiențe maxime, asigura baza materială, combustibilul și energia, echipamentul individual de protecție și de lucru necesare desfășurării activităților specifice.
(2) ANGAJATORUL organizeaza si asigura functionarea serviciilor de paza si securitate a locurilor de munca, de securitate si sanatate in munca, de apărare împotriva incendiilor, la toate posturile de lucru, conform reglementărilor in vigoare, cu personal specializat și autorizat/abilitat.
(3) Obligațiile și drepturile părților pe durata executarii contractului individual de munca pot fi stabilite și prin clauze specifice, astfel:
· clauza cu privire la formarea profesională ;
· clauza de neconcurenta ;
· clauza de mobilitate ;
· clauza de confidentialitate.

Secțiunea II. Drepturile şi obligaţiile angajaţilor 	
A. Drepturile angajatilor
Art. 16. 
Angajaţii au, în principal şi în conformitate cu dispoziţiile legale, următoarele drepturi:
· dreptul la salarizare pentru munca depusă ;
· dreptul la repaus zilnic si saptamanal ;
· dreptul la concediu de odihna anual ;
· dreptul la egalitate de șanse și de tratament ;
· dreptul la demnitate in munca ;
· dreptul la securitate si sanatate in munca ; 
· dreptul la acces la formarea profesională ;
· dreptul la informare și consultare ;
· dreptul de a lua parte la determinarea și ameliorarea condițiilor de munca și a mediului de munca ;
· dreptul la protectie în caz de concediere ;
· dreptul de a participa la acțiuni colective.
Art. 17.
Alte drepturi specifice ale personalului administrativ sunt prevăzute în Codul muncii, în statutele profesionale, contractul colectiv sau individual de muncă, sau în acte normative privitoare la anumite profesii.
OUG 96/2003, reglementează măsuri de protecție socială pentru salariate gravide și mame, lăuze sau care alăptează;
a) salariata gravidă este femeia care anunță în scris angajatorul asupra stării sale fiziologice de graviditate și anexează un document medical eliberat de medicul de familie sau de medicul specialist care să îi ateste această stare;
b) În cazul în care salariatele nu îndeplinesc obligația prevăzută la alin. (a) și nu informează în scris angajatorul despre starea lor, acesta este exonerat de obligațiile sale prevăzute în prezenta ordonanță de urgență;
Angajatorul are obligația de a lua măsuri necesare astfel încât:
-să prevină expunerea salariatelor la riscuri ce le pot afecta sănătatea și securitatea lor sau a copilului
-salariatele să nu fie constrânse să efectueze o muncă dăunătoare sănătății sau stării lor de graviditate ori copilului nou-născut, după caz.; 
- pentru toate activitățile susceptibile să prezinte un risc specific de expunere la agenți, procedee și condiții de muncă, angajatorul este obligat să evalueze anual, precum și la orice modificare a condițiilor de muncă natura, gradul și durata expunerii salariatelor, în scopul determinării oricărui risc pentru securitatea sau sănătatea lor și oricărei repercusiuni asupra sarcinii ori alăptării.
-unitatea va informa în scris salariatele asupra rezultatelor evaluării privind riscurile la care pot fi supuse la locurile lor de muncă, precum și asupra drepturilor care decurg din prezenta ordonanță de urgență.
-în termen de 10 zile lucrătoare de la data la care unitatea  a fost anunțată în scris de către o salariată că se află în una dintre situațiile prevăzute gravidă/lăuză, aceasta are obligația să înștiințeze medicul de medicina muncii, precum și ITM Iași.
-unitatea  are obligația să păstreze confidențialitatea asupra stării de graviditate a salariatei și nu va anunța alți angajați decât cu acordul scris al acesteia și doar în interesul bunei desfășurări a procesului de muncă, când starea de graviditate nu este vizibilă.
-în cazul în care o salariată se află în una dintre situațiile prevăzute de OUG 96/2003 și desfășoară la locul de muncă o activitate care prezintă riscuri pentru sănătatea sau securitatea sa ori cu repercusiuni asupra sarcinii și alăptării, unitatea  este obligată să îi modifice în mod corespunzător condițiile și/sau orarul de muncă ori, dacă nu este posibil, să o repartizeze la alt loc de muncă fără riscuri pentru sănătatea sau securitatea sa, conform recomandării medicului de medicina muncii sau a medicului de familie, cu menținerea veniturilor salariale.
-în cazul în care angajatorul, din motive justificate în mod obiectiv, nu poate să îndeplinească obligația privind condițiile de muncă, salariatele au dreptul la concediu de risc maternal, după cum urmează:
-înainte de data solicitării concediului de maternitate, stabilit potrivit reglementărilor legale privind sistemul public de pensii și alte drepturi de asigurări sociale, 
- după data revenirii din concediul postnatal obligatoriu, în cazul în care nu solicită concediul și indemnizația pentru creșterea și îngrijirea copilului până la împlinirea vârstei de 2 ani sau, în cazul copilului cu handicap, până la 3 ani.
-concediul de risc maternal se poate acorda, în întregime sau fracționat, pe o perioadă ce nu poate depăși 120 de zile, de către medicul de familie sau de medicul specialist, care va elibera un certificat medical în acest sens, dar nu poate fi acordat simultan cu alte concedii prevăzute de legislația privind sistemul public de pensii și alte drepturi de asigurări sociale.
-În baza recomandării medicului de familie, salariata gravidă care nu poate îndeplini durata normală de muncă din motive de sănătate, a sa sau a fătului său, are dreptul la reducerea cu 1/4 a duratei normale de muncă, cu menținerea veniturilor salariale,
suportate integral din fondul de salarii al angajatorului, potrivit reglementărilor legale privind sistemul public de pensii și alte drepturi de asigurări sociale.
-Pentru protecția sănătății lor și a copilului lor, după naștere, salariatele au obligația de a efectua minimum 42 de zile de concediu postnatal, în condițiile și în cadrul concediului pentru lăuzie stabilit prin Legea privind sistemul public de pensii și alte drepturi de asigurări sociale, cu modificările și completările ulterioare.
-unitatea este  obligată să acorde salariatelor care alăptează, în cursul programului de lucru, două pauze pentru alăptare de câte o oră fiecare. În aceste pauze se include și timpul necesar deplasării dus-întors de la locul în care se găsește copilul.
-Salariatele gravide sau care alăptează nu pot fi obligate să desfășoare muncă de noapte.
Este interzis angajatorului să dispună încetarea raporturilor de muncă sau de serviciu în cazul: 
	-salariatei gravide din motive care au legătură directă cu starea sa;
	-salariatei care se află în concediul de risc maternal;
	-salariatei care se află în concediul de maternitate;
	-salariatei care se află în concediul pentru creșterea copilului în vârstă de până la 2 ani sau, în cazul copilului cu handicap, în vârstă de până la 3 ani;
	-salariatei care se află în concediul pentru îngrijirea copilului bolnav în vârstă de până la 7 ani sau, în cazul copilului cu handicap, în vârstă de până la 18 ani.
	-Dispozițiile de mai sus  nu se aplică în cazul concedierilor pe motive economice ce rezultă din desființarea postului ocupat de salariată, ca urmare a dificultăților economice, a transformărilor tehnologice sau a reorganizării angajatorului, în condițiile legii.
Serviciul de medicina muncii întocmește la angajare, anual sau de câte ori este necesar fișele de aptitudine ale salariaților.

          Art. 232 Legea 202/2002-referitoare la egalitatea de șanse și tratament între femei și bărbați
In sensul prezentei legi, prin egalitate de șanse si de tratament intre femei si bărbați se înțelege luarea in considerare a capacităților, nevoilor si aspirațiilor diferite ale persoanelor de sex masculin si, respectiv, feminin si tratamentul egal al acestora.
1) Prin egalitatea de șanse si de tratament intre femei si bărbați în relațiile de munca se înțelege accesul nediscriminatoriu la: 
a) alegerea ori exercitarea libera a unei profesii sau activități; 
b) angajare in toate posturile sau locurile de munca vacante si la toate nivelurile ierarhiei profesionale; 
c) venituri egale pentru muncă de valoare egală; 
d) informare și consiliere profesională, programe de inițiere, calificare, perfecționare, specializare si recalificare profesională, inclusiv ucenicia; 
e) promovare la orice nivel ierarhic și profesional; 
f) condiții de încadrare în muncă ce respectă normele de sănătate și securitate în muncă, conform prevederilor legislației în vigoare, inclusiv condițiile de concediere; 
g) beneficii, altele decat cele de natura salariala, precum si la sistemele publice si private de securitate sociala; 
h) organizatii patronale, sindicale si organisme profesionale, precum si la beneficiile acordate de acestea; 
i) prestatii si servicii sociale, acordate in conformitate cu legislatia in vigoare.
a) prin discriminare directa se înțelege situația în care o persoana este tratată mai puțin favorabil, pe criterii de sex, decât este, a fost sau ar fi tratata alta persoana într-o situație comparabilă; 
· prin discriminare indirecta se intelege situatia in care o dispozitie, un criteriu sau o practica, aparent neutră, ar dezavantaja în special persoanele de un anumit sex în raport cu persoanele de alt sex, cu exceptia cazului in care aceasta dispozitie, acest criteriu sau aceasta practică este justificată obiectiv de un scop legitim, iar mijloacele de atingere a acestui scop sunt corespunzatoare si necesare; 
· prin hărtuire se intelege situatia în care se manifesta un comportament nedorit, legat de sexul persoanei, avand ca obiectiv sau ca efect lezarea demnitătii persoanei în cauză si crearea unui mediu de intimidare, ostil, degradant, umilitor sau jignitor; 
· prin hărtuire sexuală se intelege situatia in care se manifestă un comportament nedorit cu conotatie sexuală, exprimat fizic, verbal sau nonverbal, având ca obiect sau ca efect lezarea demnitatii unei persoane si, în special, crearea unui mediu de intimidare, ostil, degradant, umilitor sau jignitor; 
· prin actiuni pozitive se intelege acele actiuni speciale care sunt întreprinse temporar pentru a accelera realizarea în fapt a egalitătii de șanse între femei si barbati si care nu sunt considerate actiuni de discriminare; 
· prin munca de valoare egală se intelege activitatea remunerata care, in urma comparării, pe baza acelorasi indicatori si a acelorasi unităti de măsură, cu o alta activitate, reflectă folosirea unor cunostinte si deprinderi profesionale similare sau egale si depunerea unei cantităti egale ori similare de efort intelectual si/sau fizic; 
· prin discriminare bazată pe criteriul de sex se intelege discriminarea directă si discriminarea indirectă, hărtuirea si hărtuirea sexuală a unei persoane de către o altă persoană la locul de muncă sau in alt loc in care aceasta isi desfasoară activitatea, precum si orice tratament mai putin favorabil cauzat de respingerea unor astfel de comportamente de către persoana respectivă ori de supunerea sa la acestea; 
· prin discriminare multiplă se intelege orice faptă de discriminare bazată pe două sau mai multe criterii de discriminare; 
· prin statut familial se intelege acel statut prin care o persoană se află in relatii de rudenie, casatorie sau adoptie cu altă persoană; 
· prin statut marital se intelege acel statut prin care o persoană este necăsătorit/ă, căsătorit/ă, divorțat/ă, văduv/ă. 
 2) In conformitate cu prevederile alin. (1), de egalitatea de șanse și de tratament intre femei si barbati in relatiile de muncă beneficiază toti lucrătorii, inclusiv persoanele care exercita o activitate independentă, precum si sotiile/sotii lucrătorilor independenti care nu sunt salariate/salariati sau asociate/asociati la intreprindere, in cazul in care acestea/acestia, in conditiile prevăzute de dreptul intern, participă in mod obisnuit la activitatea lucrătorului independent si indeplinesc fie aceleasi sarcini, fie sarcini complementare
(3) Prevederile prezentei legi se aplica tuturor persoanelor, functionari publici si personal contractual din sectorul public si privat, inclusiv din institutiile publice, cadrelor militare din sectorul public, precum si celorlalte categorii de persoane al căror statut este reglementat prin legi speciale. 
Pentru prevenirea si eliminarea oricaror comportamente, definite drept discriminare bazată pe criteriul de sex, angajatorul are urmatoarele obligatii: 
a) să asigure egalitatea de sanse și de tratament între angajați, femei și bărbați, în cadrul relațiilor de muncă de orice fel, inclusiv prin introducerea de dispoziții pentru interzicerea discriminărilor bazate pe criteriul de sex în regulamentele de organizare si funcționare și în regulamentele interne ale unităților; 
b) să prevadă în regulamentul intern al unității sancțiuni disciplinare, în condițiile prevăzute de lege, pentru angajații care incalcă demnitatea personală a altor angajați prin crearea de medii degradante, de intimidare, de ostilitate, de umilire sau ofensatoare, prin acțiuni de discriminare, astfel cum sunt definite mai sus; 
c) să informeze permanent pe angajați, inclusiv prin afișare în locuri vizibile, asupra drepturilor pe care aceștia le au în ceea ce privește respectarea egalității de șanse și de tratament între femei și bărbați în relațiile de muncă; 
d) să informeze imediat după ce a fost sesizat autoritățile publice abilitate cu aplicarea și controlul respectării legislației privind egalitatea de șanse și de tratament între femei și bărbați. 
Dacă angajatorul are cunoștință de încălcarea demnității unui salariat de către alt salariat, are posibilitatea de a sancționa salariatul care a adus atingere demnității personale prin crearea de situații degradante, de intimidare, ostilitate, umilire sau ofensare potrivit Codului muncii, în funcție de gravitatea faptei, în urma cercetării disciplinare prealabile cu diminuarea salariului cu 5-10% pe o perioadă de maxim 3 luni sau avertisment





B. Obligațiile angajatilor
Art. 18. 
Angajaţii au, în principal, următoarele obligaţii:
· realizarea normei de muncă sau, după caz, de a îndeplini atribuţiile ce le revin conform fişei postului;
· îndeplinirea la termenul dispus și de foarte buna calitate toate lucrările și sarcinile de serviciu atribuite ;
· respectarea disciplinei muncii;
· respectarea prevederile cuprinse în regulamentul intern (ROI), în codul de Etică si Integritate al ASAS, în contractul colectiv de munca aplicabil, precum și în contractul individual de munca ;
· fidelitate faţă de angajator în executarea atribuţiilor de serviciu;
· respectarea măsurilor de securitate şi sănătate a muncii în unitate;
· respectarea secretului de serviciu;
· de a urmări perfecţionarea proprie, de a detecta eventualele disfuncţionalităţi şi de a propune soluţii pentru înlăturarea acestora.
· informarea conducătorul locului de muncă despre orice situaţie perturbatoare sau generatoare de prejudicii;
· promovarea unor raporturi profesionale colegiale și menţinerea comportării corecte în cadrul relaţiilor de muncă 
· respectarea principiilor imparţialităţii şi nediscriminării;
· respectarea măsurilor de securitate și sanatate a muncii în unitate ;
· anunțarea șefului ierarhic/conducătorului unității în situaţia în care beneficiază de concediu medical, din prima zi de incapacitate de muncă;
· folosirea utilajelor, echipamentelor, instalaţiilor încredințate la parametrii de funcţionare menţionaţi în documentaţia tehnică si in condiţii de deplină siguranţă;
· gospodarirea cu grijă a materiilor prime, materialelor consumabile, combustibililor si a energiei, înlăturând orice neglijenţă în depozitarea şi administrarea bunurilor materiale;
· sa se asigurare, atunci cand este ultima persoană care părăseşte încăperea, că toate instalaţiile curente din dotare (echipamente, instalaţii de alimentare cu apă, instalaţii electrice, instalaţii de gaz etc.) se află in stare de nefuncţionare
· să răspundă patrimonial, în temeiul normelor şi răspunderii civile contractuale, pentru pagubele materiale produse statiunii din vina şi în legătură cu munca sa;
· să-şi îndeplinească atribuţiile de serviciu cu responsabilitate, competenţă, eficienţă, corectitudine şi conştiinciozitate;
· să nu aducă atingere onoarei, reputaţiei şi demnităţii persoanelor cu care intră în contact, salariaţi ai statiunii sau din afara acesteia, în cadrul relaţiilor de serviciu;
· să folosească cu eficienţă timpul de lucru şi dotările instituţiei pentru rezolvarea sarcinilor de serviciu specifice postului;

Capitolul IV 

 ÎNCHEIEREA, MODIFICAREA, SUSPENDAREA ŞI ÎNCETAREA CONTRACTULUI INDIVIDUAL DE MUNCĂ
Art. 19. 
(1) Angajarea personalului în cadrul statiunii, pe un  post vacant, se face numai prin concurs, organizat şi desfăşurat în condiţiile legii. Condiţiile şi criteriile specifice pentru angajarea personalului pe posturi de cercetare-dezvoltare sunt prevăzute în REGULAMENTUL privind organizarea și desfășurarea concursurilor pentru obținerea gradelor profesionale a personalului de cercetare stiintifica si încadrarea pe funcții din instituțiile și unitățile de cercetare-dezvoltare cu profil agricol din subordinea/coordonarea Academiei de Științe Agricole și Silvice "Gheorghe Ionescu-Sisesti", precum şi în Regulamentul propriu. Condiţiile şi criteriile specifice pentru angajarea personalului administrativ sunt stabilite în Legea 53/2003 republicată, precum şi în Regulamentul propriu. 
Art. 20 
      (1) Angajarea întregului personal se face pe durată nedeterminată sau pe durată determinată, în cazurile special prevăzute de Codul muncii în funcție de cerințele și necesitățile stațiunii. In baza consimțământului părților, se vor încheia, în formă scrisă, contracte individuale de muncă, cel târziu în ziua anterioară începerii activității și transmiterea elementelor contractului în registrul general de evidență (REVISAL),  care vor conține clauze privind:
a) identitatea părților;
b) locul de muncă sau, în lipsa unui loc de muncă fix, posibilitatea ca salariatul să muncească în diverse locuri;
c) sediul sau, după caz, domiciliul angajatorului;
d) funcția/ocupația conform specificației Clasificării ocupațiilor din România sau altor acte normative, precum și fișa postului, cu specificarea atribuțiilor postului;
e) criteriile de evaluare a activității profesionale a salariatului aplicabile la nivelul angajatorului;
f) riscurile specifice postului;
g) data de la care contractul urmează să își producă efectele;
h) în cazul unui contract de muncă pe durata determinata sau al unui contract de muncă temporară, menționarea duratei acestora;
i) durata concediului de odihnă la care salariatul are dreptul;
j) condițiile de acordare a preavizului de către părțile contractante si durata acestuia;
k) salariul pe bază, alte elemente constitutive ale veniturilor salariale, precum și periodicitatea plății salariului la care salariatul are dreptul;
l) durata normală a muncii, exprimata in ore/zi si ore/săptămână;
m) indicarea contractului colectiv de munca ce reglementează condițiile de muncă ale salariatului;
n) durata perioadei de proba;
o) clauze speciale (clauze cu privire la formarea profesională, clauza de neconcurență, clauza de mobilitate; clauza de confidențialitate).
p) telemunca-munca desfășurată de salariat, în beneficiul unității, conform Legii 81/2018. Activitatea de telemuncă se bazează pe acordul de voinţă al părţilor și se prevede în mod expres în contractul individual de muncă sau prin act adițional la contractul individual existent.

(2)  Clauzele contractului individual de muncă nu pot conţine prevederi contrare, sau drepturi sub nivelul minim stabilit prin acte normative ori prin contractul colectiv de muncă.
Art. 21.
(1) Pentru verificarea aptitudinilor salariatului, la încheierea contractului individual de muncă se poate stabili o perioadă de probă de cel mult 90 de zile calendaristice pentru funcţiile de execuţie şi de cel mult 120 de zile calendaristice pentru funcţiile de conducere.
(2) Verificarea aptitudinilor profesionale la încadrarea persoanelor cu handicap se realizează exclusiv prin modalitatea perioadei de probă de maximum 30 de zile calendaristice.
(3) Pe durata perioadei de probă, angajatul se bucură de toate drepturile şi are toate obligaţiile prevăzute în legislaţia muncii, în prezentul regulament intern, precum şi în contractul individual de muncă.
(4) Perioada de probă constituie vechime în muncă.
Art. 22.

(1) Contractul individual de muncă poate fi modificat numai prin acordul părţilor.
(2) Cu titlu de excepţie, modificarea unilaterală a contractului individual de muncă este posibilă numai în cazurile şi în condiţiile prevăzute de Codul muncii.
(3) Modificarea contractului individual de muncă  se  referă  la  oricare dintre următoarele elemente: durata contractului, locul muncii, felul muncii, condiţiile de muncă, salariul, timpul de muncă şi timpul de odihnă.

Art. 23. 

(1) Locul muncii poate fi modificat unilateral de către angajator prin delegarea sau detaşarea angajatului într-un alt loc de muncă decât cel prevăzut în contractul individual de muncă.
(2) Pe durata delegării, respectiv a detaşării, angajatul îşi păstrează funcţia şi toate celelalte drepturi prevăzute de Codul muncii.
(3) Delegarea reprezintă exercitarea temporară, din dispoziţia angajatorului, de către angajat, a unor lucrări sau sarcini corespunzătoare atribuţiilor de serviciu în afara locului său de muncă.
(4) Delegarea poate fi dispusă pentru o perioadă de cel mult 60 de zile calendaristice în 12 luni şi se poate prelungi pentru perioade succesive de maximum 60 de zile calendaristice, numai cu acordul salariatului. Refuzul salariatului de prelungire a delegării nu poate constitui motiv pentru sancţionarea disciplinară a acestuia.
(5) Angajatul delegat are dreptul la plata cheltuielilor de transport şi cazare, precum şi la o indemnizaţie de delegare, în condiţiile prevăzute de lege.

Art. 24. 

(1) Detaşarea este actul prin care se dispune schimbarea temporară a locului de muncă a angajatului, din dispoziţia angajatorului, la un alt angajator, în scopul executării unor lucrări în interesul acestuia. În mod excepţional, prin detaşare se poate modifica şi felul muncii, dar numai cu consimţământul scris al angajatului.
(2) Detaşarea poate fi dispusă pe o perioadă de cel mult un an.
(3) În mod excepţional, perioada detaşării poate fi prelungită pentru motive obiective ce impun prezenţa angajatului la angajatorul la care s-a dispus detaşarea, cu acordul ambelor părţi, din 6 în 6 luni.
(4) Angajatul poate refuza detaşarea dispusă de angajatorul său numai în mod excepţional şi pentru motive personale temeinice.
(5) Angajatul detaşat are dreptul la plata cheltuielilor de transport şi cazare, precum şi la o indemnizaţie de detaşare, în condiţiile prevăzute de lege sau de contractul colectiv de muncă aplicabil.

Art. 25. 

(1) Suspendarea contractului individual de muncă poate interveni de drept, prin acordul părţilor, sau prin actul unilateral al uneia dintre părţi, numai în condiţiile prevăzute de Codul muncii.
Suspendarea contractului individual de muncă are ca efect suspendarea prestării muncii de către angajat şi a plăţii drepturilor de natură salarială de către angajator.
(2) În cazul suspendării  contractului individual  de muncă din cauza unei fapte imputabile angajatului, pe durata suspendării acesta nu va beneficia de nici un drept care rezultă din calitatea sa de salariat.
(3) Concedierea pentru motive care țin de persoana salariatului poate avea loc în următoarele situații:
a) În cazul în care salariatul a săvârșit o abatere gravă sau abateri repetate de la regulile de disciplină a muncii ori de la cele stabilite prin contractul individual de muncă, contractul colectiv de muncă aplicabil, concedierea poate fi dispusă numai după îndeplinirea cercetării disciplinare prealabile în termenul stabilit de Codul muncii.
b) În cazul în care salariatul este arestat preventiv sau arestat la domiciliu pentru o perioadă mai mare de 30 de zile, în condițiile Codului de procedură penală.
c) În cazul în care prin decizie a organelor competente de expertiză medicală, se constată inaptitudinea fizică și/sau psihică a salariatului, fapt ce nu permite acestuia să își îndeplinească atribuțiile corespunzătoare locului de muncă ocupat.
d) În cazul în care salariatul nu corespunde profesional locului de muncă în care este încadrat, concedierea poate fi dispusă numai după evaluarea prealabilă a salariatului, conform procedurii de evaluare stabilite prin contractul individual de muncă, cu respectarea art. 64 din Codul muncii.

Art. 26.

          (1) Contractul individual de muncă poate înceta de drept, ca urmare a acordului părţilor la data convenită de acestea ori ca urmare a voinţei unilaterale a uneia dintre părţi, în cazurile şi în condiţiile limitativ prevăzute de Codul muncii.
          (2) Beneficiază de dreptul la un preaviz de 20  de zile lucrătoare persoanele concediate pentru următoarele motive:
a) în cazul în care, prin decizie a organelor competente de expertiză medicală, se constată inaptitudinea fizică și/sau psihică a salariatului, fapt ce nu permite acestuia să își îndeplinească atribuțiile corespunzătoare locului de muncă ocupat;
b) în cazul în care salariatul nu corespunde profesional locului de muncă în care este încadrat;
c) pentru motive care nu țin de persoana salariatului, determinate de desființarea locului de munca ocupat de salariat ca urmare a dificultăților economice, a transformărilor tehnologice sau a reorganizării activității;
d) pentru motive care nu țin de persoana salariatului, in cadrul concedierii individuale sau colective.
(3) Concedierea se stabilește prin dispoziția scrisă a conducerii SCDCB Dancu, cu respectarea condițiilor de formă și de procedură prevăzute de lege.
(4) Decizia de concediere se comunică salariatului în scris și își produce efectele de la data comunicării.

Art. 27.  

(1) În cazul încetării contractului individual de muncă ca urmare a voinței unilaterale a salariatului, termenul de preaviz este de 20 zile lucrătoare pentru salariații cu funcții de execuție și de 45 de zile lucrătoare pentru salariații care ocupă funcții de conducere.
(2) Pe durata preavizului, contractul individual de munca continuă să își producă toate efectele.
(3) În situația în care în perioada de preaviz contractul individual de muncă este suspendat, termenul de preaviz va fi suspendat corespunzător.
(4) În cazul demisiei, contractul individual de muncă încetează la data expirării termenului de preaviz sau la data renunțării totale ori parțiale de către angajator la termenul respectiv.
(5) Salariatul poate demisiona fără preaviz dacă angajatorul nu își îndeplinește obligațiile asumate prin contractul individual de muncă.
(6)În perioada de probă, oricare din cele două părți, (salariat sau angajator) pot solicita încetarea raporturilor de muncă printr-o notificare, care va fi adusă la cunoștință celeilalte părți, specificând data de la care încetează raportul de muncă. 



Capitolul V 

PROCEDURA DE SOLUŢIONARE A CERERILOR 
       SAU RECLAMAŢIILOR INDIVIDUALE ALE ANGAJAŢILOR

Art. 28.
(1) Angajaţilor le este recunoscut, conform legii, dreptul de a adresa organelor de conducere a statiunii, cereri, reclamaţii, sesizări sau propuneri denumite în continuare petiţii, formulate în scris ori prin alt mijloc de comunicare legal, în nume personal, în legătură cu serviciul sau pentru probleme personale.
(2) Cererile, propunerile si sesizările salariatului către conducerea SCDCB DANCU IAȘI  se depun la Secretariatul unității, cu  obligația de a se înregistra documentul prezentat de salariat în registrul de corespondență al unității și  comunicarea numărul și data înregistrării.
(3) SCDCB DANCU va comunica răspunsul  cu privire la documentul salariatului în termen maxim de 30 de zile calendaristice de la data înregistrării. 
(4) Fapta  salariatului  unității care se face vinovat de depasirea termenului de răspuns dispus de directorul unitatii este considerata abatere disciplinara, cu toate consecintele care decurg din prezentul Regulament intern.
(5) Directorul SCDCB DANCU, poate dispune declanșarea unei anchete interne sau poate sa solicite salariatului lamuriri suplimentare, fără ca aceasta sa determine o amanare corespunzătoare a termenului de răspuns.
(6) SCDCB DANCU nu va proceda la măsuri de sancționare împotriva salariatului care s-a adresat directorului unității /sau Instituțiilor abilitate ale Statului, cu excepția situațiilor în care fapta acestuia este considerata abatere disciplinara, cu toate consecintele care decurg din prezentul Regulament intern
(7) Petiţiile anonime sau cele în care nu sunt trecute datele de identificare a petiţionarului nu se iau în considerare şi se clasează.
Art. 29.
(1) Angajații statiunii pot face sesizări cu privire la orice faptă care presupune o încălcare a legii, a deontologiei profesionale sau a principiilor bunei administrări, eficienţei, eficacităţii, economicităţii şi transparenţei săvârşite de către persoanele cu funcţii de conducere sau de execuţie din cadrul statiunii. 
Art. 30.
(1) Personalul angajat nemulţumit de răspunsul primit la petiţie, se poate adresa structurii ierarhic superioare sau, după caz, instanţelor judecătoreşti competente, în termen de 30 de zile de la comunicarea răspunsului.

Capitolul VI 
  REGULI PRIVIND PROTECŢIA, IGIENA ŞI SECURITATEA ÎN MUNCĂ
Art. 31.

(1) În cadrul unității, în conformitate cu legislaţia în materie, sunt asigurate în mod obligatoriu măsurile necesare pentru protejarea vieţii, securităţii şi sănătăţii angajaţilor, în toate aspectele legate de muncă, inclusiv pentru activităţile de prevenire a riscurilor profesionale, de informare şi pregătire, precum şi pentru punerea în aplicare a organizării securităţii şi sănătăţii în muncă, a situaţiilor de urgenţă şi mijloacelor necesare acestora.
(2) Instrucțiunile proprii privind reglementările interne de securitate si sanatate in munca se aplica tuturor salariaților proprii, personalului temporar angajat, personalului extern, clienților, subcontractanților și vizitatorilor pe întreg teritoriul SCDCB DANCU IAȘI. 
(3) Instrucțiunile proprii sunt elaborate cu respectarea prevederilor Legii nr.319/2006 – securitate si sanatate in munca, ale prevederilor Normelor metodologice de aplicare a Legii nr.319/2006 (aprobate prin HG nr.1425/2006), ale actelor normative de transpunere a Directivelor Europene, în România, ale Standardelor si ale altor Reglementări în domeniul securității și sănătății în muncă.
(4) În accepțiunea Legii, securitatea și sanatatea în munca constituie ansamblul de activități instituționalizate având ca scop asigurarea celor mai bune condiții in desfășurarea procesului de muncă, apărarea vieții, integrității fizice și psihice, sanatatii lucratorilor si a altor persoane participante la procesul de munca.

Art. 32.

(1) În conformitate cu prevederile Codului Muncii, ale prevederilor Legii nr.319/2006 – securitate si sanatate in munca, ale prevederilor Normelor metodologice de aplicare a Legii nr.319/2006 (aprobate prin HG nr.1425/2006), ale actelor normative de transpunere a Directivelor Europene, în România, ale Standardelor adoptate de Societate și ale altor Reglementări în domeniul securității și sănătății în muncă, după caz, pentru îndeplinirea obligatiilor sale, Angajatorul organizează activitatea de securitate a muncii cu Servicii externe de prevenire și protectie și înființează Compartimentul pentru Situații de Urgență – SSM-SU și Serviciul medical de medicina muncii. Instrucțiunile proprii stabilesc și activitățile desfășurate de servicii externe de prevenire și protectie și modul de comunicare.
(2) Instrucțiunile proprii se modifică de drept în conformitate cu actele normative ulterioare din domeniile legislative aplicabile.
(3) Fișele de post ale salariaților includ atribuții și răspunderi în domeniul securității și sănătății în muncă.

Art. 33. 

(1) Măsurile luate în scopul protejării vieţii şi sănătăţii angajaţilor sunt următoarele:
· prezentarea la vizita medicală la angajare şi la examenul medical periodic;
· însuşirea şi respectarea cerinţelor de securitate şi sănătate în muncă;
· asigurarea şi utilizarea integrală a echipamentului individual de protecţie a muncii;
· interzicerea consumului de băuturi alcoolice;
· interzicerea fumatului în locurile publice şi în spaţiile interioare;
· interzicerea fabricării, comercializării, importului ori utilizării cu orice titlu a substanţelor şi preparatelor periculoase pentru salariaţi;
· însuşirea instrucţiunilor de prim ajutor în caz de accident de muncă;
· asigurarea de truse sanitare de prim ajutor, la toate nivelurile unității, dotate conform OMSF nr. 427/14.06.2002;
· respectarea normelor de igienă personală;
· întreţinerea curăţeniei şi igienei la locul de muncă;
· stabilirea normelor specifice privind igiena în cadrul laboratoarelor și spațiilor statiunii;
· folosirea raţională a timpului de odihnă;
· interzicerea prezenţei la lucru în stare de oboseală sau în stare de sănătate care poate pune în pericol integritatea altor persoane;
· păstrarea curăţeniei în sălile şi pe culoarele de acces, pe scările şi în grupurile sanitare comune;
· asigurarea în permanenţă a ventilaţiei corespunzătoare şi a iluminării uniforme şi suficiente la locul de muncă;
· amplasarea containerelor pentru gunoi şi deşeuri în zone corespunzătoare şi golirea acestora suficient de des pentru a evita umplerea excesivă şi poluarea zonelor învecinate;

Art. 34.

(1) În scopul prevenirii accidentelor şi îmbolnăvirilor profesionale, angajatorul are următoarele obligaţii:
· să plătească pentru toţi angajaţii, contribuţia stabilită de lege, în cadrul asigurării pentru risc de accidente de muncă şi boli profesionale;
· adoptă, din faza de cercetare, proiectare şi execuţie a construcţiilor, a echipamentelor de muncă, precum şi de elaborare a tehnologiilor de fabricaţie, soluţii conforme prevederilor legale în vigoare privind securitatea şi sănătatea în muncă, prin a căror aplicare să fie eliminate sau diminuate riscurile de accidentare şi de îmbolnăvire profesională a lucrătorilor;
· întocmeşte un plan de prevenire şi protecţie compus din măsuri tehnice, sanitare, organizatorice şi de altă natură, bazat pe evaluarea riscurilor, pe care îl aplică corespunzător condiţiilor de muncă specifice;
· obţine autorizaţia de funcţionare din punctul de vedere al securităţii şi sănătății în muncă, înainte de începerea oricărei activităţi, conform prevederilor legale;
· stabileşte pentru personal, prin fişa postului, atribuţiile şi răspunderile care-i revin în domeniul securităţii şi sănătății în muncă, corespunzător funcţiilor exercitate;
· elaborează instrucţiuni proprii, pentru completarea şi/sau aplicarea reglementărilor de securitate şi sănătate în muncă, ţinând seama de particularităţile activităţilor şi ale locurilor de muncă;
· asigură şi controlează cunoaşterea şi aplicarea de către toţi lucrătorii a măsurilor prevăzute în planul de prevenire şi protecţie stabilit, precum şi a prevederilor legale în domeniul securităţii şi sănătăţii în muncă, prin angajaţii desemnaţi;
· ia măsuri pentru asigurarea de materiale necesare informării şi instruirii angajaţilor, cum ar fi afişe, pliante, filme, cu privire la securitatea şi sănătatea în muncă;
· asigură informarea fiecărei persoane, anterior angajării în muncă, asupra riscurilor la care aceasta este expusă la locul de muncă, precum şi asupra măsurilor de prevenire şi de protecţie necesare;
· ia măsuri pentru autorizarea exercitării meseriilor şi a profesiilor prevăzute de legislaţia specifică;
· angajează numai persoane care, în urma examenului medical şi, după caz, a testării psihologice a aptitudinilor, corespund sarcinii de muncă pe care urmează să o execute şi asigură controlul medical periodic şi, după caz, controlul psihologic periodic, ulterior angajării;
· ţine evidenţa zonelor cu risc ridicat şi specific;
· asigură funcţionarea permanentă şi corectă a sistemelor şi dispozitivelor de protecţie, a aparaturii de măsură şi control, precum şi a instalaţiilor de captare, reţinere şi neutralizare a substanţelor nocive degajate în desfăşurarea proceselor tehnologice;
· asigură periodic verificarea nivelului de noxe în limitele admise;
· prezintă documentele şi oferă informaţiile solicitate de inspectorii de muncă în timpul controlului sau al efectuării cercetării evenimentelor;
· asigură realizarea măsurilor dispuse de inspectorii de muncă cu prilejul vizitelor de control şi a cercetării evenimentelor;
· nu modifică starea de fapt rezultată din producerea unui accident mortal sau colectiv, în afară de cazurile în care menţinerea acestei stări ar genera alte accidente sau ar periclita viaţa accidentaţilor şi a altor persoane;
· asigură echipamente de muncă fără pericol pentru securitatea şi sănătatea lucrătorilor;
· asigură echipamente individuale de protecţie;
· asigură obligatoriu şi gratuit, accesul angajaţilor la serviciul medical de medicina muncii şi acordarea primului ajutor în cazul accidentelor de muncă.

Art. 35.

          (1) Angajaţii au următoarele obligaţii şi drepturi privind sănătatea şi securitatea în muncă:
· fiecare lucrător trebuie să îşi desfăşoare activitatea, în conformitate cu pregătirea şi instruirea sa, precum şi cu instrucţiunile primite din partea angajatorului, astfel încât să nu expună la pericol de accidentare sau îmbolnăvire profesională atât propria persoană, cât şi alte persoane care pot fi afectate de acţiunile sau omisiunile sale în timpul procesului de muncă. 
· să utilizeze corect maşinile, aparatura, uneltele, substanţele periculoase, echipamentele de transport şi alte mijloace de producţie utilizate în îndeplinirea sarcinilor din fişa postului; 
· să utilizeze corect echipamentul individual de protecţie acordat şi, după utilizare, să îl înapoieze sau să îl pună la locul destinat pentru păstrare; 
· să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale maşinilor, aparaturii, uneltelor, instalaţiilor tehnice şi clădirilor, şi să utilizeze corect aceste dispozitive; 
· să comunice imediat angajatorului şi/sau lucrătorilor desemnaţi orice situaţie de muncă despre care au motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie; 
· să aducă la cunoştinţă conducătorului locului de muncă şi/sau angajatorului accidentele suferite de propria persoană; 
· să coopereze cu angajatorul şi/sau cu lucrătorii desemnaţi, atât timp cât este necesar, pentru a face posibilă realizarea oricăror măsuri sau cerinţe dispuse de către inspectorii de muncă şi inspectorii sanitari, pentru protecţia sănătăţii şi securităţii lucrătorilor; 
· să coopereze, atât timp cât este necesar, cu angajatorul şi/sau cu lucrătorii desemnaţi, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate; 
· să îşi însuşească şi să respecte prevederile instrucţiunilor proprii şi a legislaţiei din domeniul securităţii şi sănătăţii în muncă şi măsurile de aplicare a acestora; 
· să dea relaţiile solicitate de către inspectorii de muncă şi inspectorii sanitari. 

Art. 36.

(1) În cadrul măsurilor pentru asigurarea securităţii şi sănătăţii în muncă, în cadrul staţiunii își desfăşoară activitatea specifică, un medic de medicină a muncii.
(2) Medicul de medicină a muncii este membru de drept în Comisia de securitate şi sănătate în muncă.
(3) În vederea supravegherii sănătăţii angajaţilor în relaţie cu cerinţele locului de muncă şi în mod particular cu factorii nocivi profesionali, medicul de medicină a muncii, va efectua controlul medical la angajare, controlul medical periodic şi examenul medical la reluarea activităţii, conform contractului colectiv de muncă şi reglementărilor legale specifice.
(4) Refuzul salariatului de a se supune examinărilor medicale constituie abatere disciplinară.
[bookmark: _Hlk230685890]
Art.37.

(1) Conducătorii locurilor de muncă au obligaţia de a întocmi, pentru fiecare loc de muncă, Instrucţiuni proprii de securitate a muncii şi Instrucţiuni tehnice de exploatare a echipamentelor şi utilajelor în măsura în care normele departamentale sau instrucţiunile proprii de securitate şi sănătate în muncă elaborate de angajator la nivel de unitate trebuie să fie completate cu prevederi specifice.

Art. 38.  

(1) Angajatorul asigură condiţii ca fiecare lucrător să primească o instruire suficientă şi adecvată în domeniul securităţii şi sănătăţii muncii şi domeniul situaţiilor de urgenţă, în special, sub formă de informaţii şi instrucţiuni de lucru, specifice locului de muncă şi postului său , în următoarele situaţii: 
· la angajare;
· la schimbarea locului de muncă sau la trecerea în altă funcţie;
· la introducerea unui nou echipament de muncă sau a unor modificări ale echipamentului  existent;
· la introducerea oricărei noi tehnologii sau proceduri de lucru;
· la executarea unor lucrări speciale.

Art. 39. 

(1) În scopul aplicării şi respectării regulilor privind primul ajutor, situaţiile de urgenţă, evacuarea lucrătorilor, pericolul grav şi iminent, SCDCB DANCU, are următoarele obligaţii şi răspunderi:
· să ia măsurile necesare pentru acordarea primului ajutor în situaţii de urgenţă şi evacuarea lucrătorilor, adaptate naturii activităţilor din cadrul statiunii şi să desemneze lucrători pentru aplicarea acestor măsuri;
· să stabilească legăturile necesare cu serviciile specializate, îndeosebi în ceea ce priveşte primul ajutor, serviciul medical de urgenţă, salvare şi pompieri;
· să informeze, cât mai curând posibil, toţi lucrătorii care sunt sau pot fi expuşi unui pericol grav şi iminent despre riscurile implicate de acest pericol, precum şi despre măsurile luate sau care trebuie să fie luate pentru protecţia lor;
· să ia măsuri şi să furnizeze instrucţiuni pentru a da angajaţilor posibilitatea să oprească lucrul şi/sau să părăsească imediat locul de muncă şi să se îndrepte spre o zonă sigură, în caz de pericol grav şi iminent;
· să nu impună angajaţilor reluarea lucrului în situaţia în care există încă un pericol grav şi iminent, în afara cazurilor excepţionale şi pentru motive justificate;
· angajaţii care, în cazul unui pericol grav şi iminent, părăsesc locul de muncă şi/sau o zonă periculoasă nu trebuie să fie prejudiciaţi şi trebuie să fie protejaţi împotriva oricăror consecinţe negative şi nejustificate pentru aceştia;
· angajatorul va asigura ca, în cazul unui pericol grav şi iminent pentru propria securitate sau a altor persoane, când şeful ierarhic imediat superior nu poate fi contactat, toţi lucrătorii să fie apţi să aplice măsurile corespunzătoare, în conformitate cu cunoştinţele lor şi cu mijloacele tehnice de care dispun, pentru a evita consecinţele unui astfel de pericol;

Art. 40. 

(1) Pentru asigurarea respectării regulilor privind primul ajutor, situaţiile de urgenţă, evacuarea lucrătorilor, pericolul grav şi iminent, fiecare salariat, indiferent de natura activităţii, are în procesul muncii următoarele obligaţii:
· să cunoască şi să respecte normele generale de prim ajutor din sectorul în care îşi desfăşoară activitatea şi sarcinile de prevenire specifice locului de muncă;
· să îndeplinească la termen toate măsurile stabilite pentru primul ajutor, situaţii de urgenţă, pericolul grav şi iminent;
· să utilizeze substanţele periculoase, instalaţiile, utilajele, maşinile, aparatura şi echipamentele de lucru, potrivit instrucţiunilor date de angajator sau de persoanele desemnate de acesta;
· să nu efectueze manevre şi modificări nepermise ale mijloacelor tehnice de protecţie sau de intervenţie pentru situaţii de urgenţă;
· la terminarea programului să verifice şi să ia toate măsurile pentru înlăturarea cauzelor ce pot provoca incendii;
· să nu afecteze sub nicio formă funcţionalitatea căilor de acces şi de evacuare din clădiri;
· să comunice imediat şefilor ierarhici şi personalului cu atribuţii în situaţii de urgenţă orice caz pe care este îndreptăţit să-l considere un pericol de incendiu, precum şi orice defecţiune sesizată la sistemele de protecţie sau de intervenţie pentru situaţii de urgenţă;
· să acorde ajutor, atât cât este raţional posibil, oricărui alt salariat aflat într-o situaţie de pericol;
· să participe efectiv la stingerea incendiilor şi la înlăturarea consecinţelor acestora, precum şi la evacuarea persoanelor şi a bunurilor materiale;



Capitolul VII

 REGULI PRIVIND DISCIPLINA MUNCII ÎN INSTITUŢIE

Secţiunea I: Disciplina muncii

A. Generalităţi

Art. 41. 

1. (1) Angajaţii statiunii sunt obligaţi să-şi îndeplinească în totalitate şi calitativ sarcinile de serviciu înscrise în fişa postului, precum şi dispoziţiile legale al şefilor ierarhici.
2. (2) Angajaţii statiunii sunt obligaţi să respecte principalele reguli de disciplină în muncă, astfel:
a. să cunoască şi să aplice cu corectitudine legile statului şi reglementările interne ale unității;
b. să apere patrimoniul staţiunii;
c. să respecte ordinea şi disciplina la locul de muncă;
d. să păstreze confidenţialitatea informaţiilor de la locul de muncă;
e. să repare paguba cauzată prin distrugerea sau înstrăinarea bunurilor din patrimoniul statiunii;
Art.42.

(1) La angajare, Candidatul va respecta următoarele reguli:
1. se obliga sa respecte programarea convenita pentru sustinerea interviului de selecție; 
2. se obliga sa respecte indicațiile functionarului de la  biroul de resurse umane al unității, sa respecte regulile de acces în spațiile și urmare a traseelor de deplasare din interiorul acesteia, să citească cu atenție documentele care i se pun la dispoziție, sa participe la instruirile planificate de securitate și sanatate în munca și pentru apărarea împotriva incendiilor, să se prezinte la examenul medical la Centrul medical specializat de medicina muncii din cadrul unității și să completeze, citet si conform cu realitatea, formularele care i se pun la dispoziție;
3. se obliga sa prezinte toate documentele solicitate de functionarul unității in vederea identificarii sale corecte, de constituire a dosarului sau de personal și de completare a contractului sau individual de munca;
4. acceptă să completeze toate formularele privind asigurările sociale obligatorii și declarațiile legate de impozitarea veniturilor sale, cât și a altor documente prevazute de legislatia muncii in vigoare;
5. accepta sa prezinte documentele de munca prevazute de legislatia muncii in vigoare (carnet de munca, dispoziție de repartizare, recomandare, curriculum vitae, certificat de stagiu de cotizare, fișa de aptitudine), în conformitate cu indicațiile functionarului  unității;
6. permite angajatorului sa efectueze verificarea prealabila angajarii, acordand acceptul de i se verifica, in condițiile prevăzute de Codul Muncii, activitatea la fostul/foștii săi angajatori, refuzul candidatului de a respecta regulile angajatorului de verificare prealabilă determină încetarea procedurii de recrutare angajare.
(2) Pe parcursul îndeplinirii procedurilor de angajare, candidatul se obliga sa respecte regulamentele și normele interne ale SCDCB DANCU, instrucțiunile proprii privind reglementările interne de securitate și sanatate în munca, de apărare împotriva incendiilor și pentru situații de urgență, în conformitate cu indicațiile primite de la functionarul unității și sa pastreze confidentialitatea informațiilor primite pe durata procedurilor de recrutare și angajare.
(3) Neprezentarea candidatului la post la data convenita de parti cu ocazia incheierii documentelor de angajare, cu excepția situațiilor temeinic justificate și comunicate în timp util, determina începerea activității candidatului, în aceasta situatie aceasta este exonerata de raspunderea executarii si lovirii de nulitate a contractului individual de muncă respectiv. 
(4) Dosarul personal al salariatului  este constituit din următoarele documente, care trebuie prezentate la data începerii activității:
1. Certificat de naștere titular (copie)
2. Certificat căsătorie titular (copie) / (după caz)
3. Certificat naștere copii titular (copie) / (după caz)
4. Act de identitate (original și copie)
5. Acte de studii (ultima școală absolvită) / (original și copie)
6. Acte de calificare (exclusiv pentru postul oferit) / (original și copie)
7. Livret militar (original și copie) / (dacă stagiul militar obligatoriu nu este înscris în carnetul de muncă de unul dintre foștii angajatori)
8. Fișa de aptitudine (eliberată de Cabinetul specializat de medicina muncii al SCDCB DANCU)
9. Certificat de cazier judiciar (data eliberării sa nu depaseasca 6 luni anterior datei angajarii) / (dupa caz)
10. Dispoziție de repartizare in munca (după caz)
11. Fișa personală  (după caz)
12. Curriculum vitae
13. Alte adeverințe de vechime in munca  și/sau ultimele venituri (6 luni) de la locul anterior de munca.
14. Recomandări de la locurile anterioare de munca (la solicitarea SCDCB DANCU)
15. Carnet de munca (copie) pentru reconstituirea vechimii în munca.

Art. 43.

B. Reguli de disciplină a muncii.

           Salariatul va respecta următoarele reguli:

1. Respectarea demnității funcției deținute, corelând libertatea dialogului cu promovarea intereselor SCDCB DANCU, în îndeplinirea atributiilor de serviciu 
2. Respectarea libertatii opiniilor si de a nu se lasa influentati de considerente personale.
3. În exprimarea opiniilor, personalul contractual trebuie să aibă o atitudine conciliantă și să evite generarea conflictelor datorate schimbului de păreri.
4. Participa la instruirea introductiv-generala de securitate și sanatate în munca, de apărare împotriva incendiilor și pentru situații de urgență și la instruirile la locul de muncă și periodice planificate pe toata durata executarii contractului individual de munca ;
5. Se prezinta la locul de muncă  cu cel puțin 15 min. înainte de începerea programului de lucru, necesar echiparii corespunzătoare pentru lucru (intarzierea peste aceasta ora constituie abatere și se sancționează cu reducerea pontajului zilei respective) ;
6. Semnează condica de prezenta, la prezentarea și la plecarea din unitate, cu indicarea orelor de sosire și de plecare ;
7. Respectă regulile interne de acces și de plecare din unitate ;
8. Respectă pauza de masa, programată între orele 12:00 – 12,30 pentru tot personalul   cu exceptia salariatilor de la ferma zootehnică care au program diferit/specific fata de  restul personalului angajat (pauza de masa nu constituie program de lucru); 
9. Să constituie garanția materială prevăzută pentru echipamentul de lucru, în conformitate cu valorile stabilite de Serviciul Financiar-Contabilitate, acolo unde este cazul.
10. Sa indeplineasca sarcina de munca stabilita de conducatorul locului  de munca, potrivit cu prevederile fisei postului;
11. Să asigure o calitate corespunzătoare operațiunilor pe care le executa, orice abatere de la procedurile interne de lucru  atragand după sine imputarea pagubelor produse; cazurile grave sunt considerate abatere disciplinara, cu toate consecințele care decurg din prezentul Regulament intern;
12. Sa respecte prevederile angajamentului său de confidențialitate și de neconcurenta (după caz), să asigure secretul operațiunilor stabilite pentru postul său de lucru ;
13. În timpul programului nu părăsește locul  de munca, decat daca acest lucru este permis de sarcinile care îi sunt atribuite și/sau la dispoziția Șefului ierarhic direct, cu excepția situațiilor de pericol iminent;
14. Deplasarea la un alt loc de munca în afara atribuțiilor sale de serviciu este interzisa si constituie abatere disciplinara, cu toate consecintele care decurg din prezentul Regulament intern, cu excepția situațiilor de pericol iminent ;
15. Utilizează complet timpul de munca pentru realizarea sarcinii de munca ce i-a fost planificată de Șeful ierarhic direct ;
16. Folosește un limbaj și o atitudine civilizată cu colegii sai de munca, cu subalternii și cu personalul de conducere al unității, orice disputa personala pe teritoriul SCDCB DANCU și în timpul programului normal de lucru este interzisă și constituie abatere disciplinara, cu toate consecințele care decurg din prezentul Regulament intern ;
17. Cunoaste si aplica reglementările interne de securitate si sanatate in munca, de apărare împotriva incendiilor și pentru situații de urgență ; 
18. Anunță de îndată orice situație care poate pune în pericol postul său de lucru sau orice situație de pericol iminent ;
19. Salariatii sant obligati sa anunte unitatea despe incapacitatea de munca in maxim 48 ore si sa inainteze certificatul medical pana in ziua de 5 ale lunii urmatoare, pentru a putea fi calculat pentru plata si inregistrarea  in REGES Online a suspendarii contractului individual de munca, pentru perioada acordata
20. Permite reprezentanților angajatorului să îl viziteze la locul de internare sau la domiciliu în situația de boala comunicata de salariat ;
21. La solicitarea expresa a directorului unității, se prezinta la medicul de medicina muncii pentru revizuirea aptitudinii in munca ; 
22. Anunță Serviciului Financiar-Contabil și  salarizare cu privire la orice modificare a datelor personale intervenite în situația sa, pentru o corecta preluare în sistemul informatic al asigurărilor sociale de stat și de impozitare a veniturilor de natura salarială ;
23. Participă, în caz de calamitate, la salvarea și punerea la adăpost a bunurilor unității, in conformitate cu planurile pentru situații de urgență si capacitate de răspuns, planurile de evacuare aprobate de Directorul Statiunii ;
24. Respectă orice alte măsuri luate de directorul unității, care vizează îmbunătățirea condițiilor de securitate si sanatate in munca si de dezvoltare a capacitatilor tehnice asigurate la postul său de lucru ;
25. Se prezinta  personal la casieria unității pentru  plata salariului  care se face la data de 12 ale lunii  sau în ziua lucratoare anterioara acestei date, în cazul în care aceasta data este zi libera legala.
26. Este obligat(a) sa se prezinte la examenele medicale de supraveghere a sănătății la locul de munca, conform planificării efectuate de către medicul de medicina muncii cu acordul Angajatorului pe durata executarii contractului individual de munca, refuzul de a se supune verificării medicale periodice programate sau la solicitarea expresă a  conducerii unității constituie abatere disciplinara, cu toate consecintele care decurg din prezentul Regulament intern ;
27. Urmează cursuri de formare profesională planificate de angajator, cu respectarea regulamentelor instituționale și/sau de pregatire ale furnizorului de formare profesională și să le absolve ; perioada de timp în care salariatul va urma cursul de formare profesională planificat de angajator va fi considerat stagiu de cotizare, respectiv, vechime in specialitate din funcția deținută la începerea cursului, cu toate implicațiile privind salariul, concediu de odihna, s.a. 

Art. 44.

        La încetarea contractului individual de muncă, angajații au următoarele obligații:
· să se acorde perioada legală de preaviz convenita de parti la încheierea contractului individual de munca, în situația când salariatul solicită preaviz;
· să asigure predarea tuturor instalațiilor, dispozitivelor tehnice, sculelor/uneltelor manuale, a tehnicii de calcul și a programelor folosite, a echipamentului individual de protectie, a materialelor de securitate si sanatate in munca (după caz), a legitimației;
· să asigure îndeplinirea tuturor sarcinilor de serviciu care i-au fost ordonate, anterior incetarii contractului sau  individual de munca ;
· în cazul lucrarilor cu termene care depasesc data incetarii contractului sau individual de munca acestea sunt predate Angajatorului, în stadiul de finalizare potrivit graficului stabilit cu Șeful ierarhic direct ;
· sa se prezinte la biroul Resurse Umane pentru inchiderea dosarului personal si predarea documentelor sale de munca. 

Art. 45.

(1) Salariul reprezintă contraprestația muncii depuse de salariat în baza contractului individual de muncă încheiat.
(2) Retribuirea  salariaților din cadrul SCDCB DANCU  are la bază următoarele principii:
i. principiul legalitatii, în sensul că drepturile salariale se stabilesc conform legilor in vigoare cu incadrare între limitele minime și maxime prevăzute în lege. 
ii. principiului ierarhizării,  pe verticala si orizontala,  în funcție de complexitatea  și importanța activității desfășurate în funcție de responsabilitatea, riscurile activități și nivelul studiilor.
iii. Principiul egalitatii, prin asigurarea de salarii de baza egale pentru munca cu valoare egală.
iv. Principiul nediscriminarii și instituirii unui tratament egal cu privire la salariatii care prestează aceeași activitate și are aceeași vechime în muncă și specialitate.

(3) Pentru personalul nou-încadrat, salarizarea se va face la nivelul de salarizare pentru funcții similare existente în unitate.
(4) Pentru munca prestată în baza CIM, salariatul are dreptul la un salariu exprimat în bani, la stabilirea și la acordarea salariului este interzisă orice fel de discriminare.
(5) Salariul cuprinde salariul de bază, indemnizațiile, sporurile și alte adaosuri.
(6) Salariile se plătesc înaintea oricăror alte obligații bănești ale SCDCB Dancu.

Art. 46. 

(1) Sistemul de salarizare din cadrul SCDCB DANCU se stabilește prin lege, cu consultarea organizației sindicale din unitate. 
(2) Incepand cu iulie 2017 salarizarea personalului din SCDCB DANCU se face conform Legii 153/2017.
(3) Sporurile, indemnizațiile  şi adaosurile  la salariul de bază  sunt reglementate de contractele colective de muncă la nivelul unităţi și  conform legislației în vigoare,    sau  prin stabilirea de către  ordonatorului principal de credite .
(4) Salariul se ridică din Trezoreria Iași pe data de 12 ale lunii.

Art. 47. 

(1) Salariul este confidenţial. În scopul păstrării acestui caracter angajatorul are obligaţia a de lua măsurile necesare, ca de exemplu:
· accesul la întocmirea şi consultarea statelor de plată a salariilor să se realizeze doar de către persoanele care au în fişa postului stabilite în mod direct aceste atribuţii şi de către conducerea unităţii.
· banii vor fi ridicaţi doar individual,  pe bază de semnătură aplicată pe statele de plată,moment în care aceştia sunt predaţi salariatului titular al dreptului de încasare, alături de dovada cuantumului acestuia şi a reţinerilor efectuate cu respectarea prevederilor legale etc.
(2) Salariul de bază minim brut pe țară garantat  în plată, corespunzător programului normal de muncă se stabilește prin hotărâre a Guvernului
(3) SCDCB DANCU  va  garanta în plată  un  salariu brut lunar cel puţin egal cu salariul minim brut pe ţara.
(4) Salariul minim brut pe ţară garantat în plată este adus la cunoştinţa salariaţilor de către angajator prin afişare.
(5) Salariul se plăteşte în bani  în data de 12 ale lunii, pentru munca prestată în luna precedentă.
(6) În cazul întârzierii nejustificate a plăţii salariului / neplăţii acestuia, salariatul prejudiciat poate solicita instanţei judecătoreşti competente, obligarea angajatorului inclusiv la plata de daune-interese pentru repararea prejudiciului produs.
(7) Salariul se plăteşte direct  titularului sau persoanei împuternicită de acesta sau, în cazul decesului titularului dreptului, categoriilor de persoane stabilite preferenţial de lege. 
(8) Plata salariului se dovedeşte prin semnarea statelor de plată şi prin orice alte documente justificative, ce demonstrează efectuarea plăţii către salariatul îndreptăţit.
(9) Obligaţia întocmirii statelor de plată şi a celorlalte documente justificative revine persoanei desemnate de SCDCB DANCU  în conformitate cu atribuţiile stabilite prin fişa postului. Reținerile din salariu se operează în condițiile prevăzute de lege si nu pot depăși în fiecare lună jumătate din salariul net.

Art. 48.

(1) Salariații pentru care exista justificare din punctul de vedere al responsabilitatilor de serviciu vor beneficia de accesul la autoturismele de serviciu ale unitatii si la servicii de telefonie mobilă. 
(2) Unitatea va suporta costurile de întreținere și utilizare ale acestora numai în limitele folosirii în interesul serviciului și al bugetului alocat pentru fiecare caz în parte.

Art.49.

Angajaţilor statiunii le este interzis:
a) să exprime în public aprecieri neconforme cu realitatea în legătură cu activitatea instituției publice în care își desfășoară activitatea, cu politicile și strategiile acesteia ori cu proiectele de acte cu caracter normativ sau individual;
b) sa facă aprecieri in legatura cu litigiile aflate în curs de soluționare și în care institutia publica in care isi desfășoară activitatea are calitatea de parte, dacă nu sunt abilitați în acest sens;
c) să dezvăluie informații, documente sau alte date care nu sunt de interes public şi nu au legătură cu acestea sau date personale ale altor angajaţi, fără acordul acestora, în alte condiții decât cele prevăzute de lege;
d) să dezvăluie informațiile la care au acces în exercitarea funcției, dacă aceasta dezvaluire este de natura sa atraga avantaje necuvenite ori să prejudicieze imaginea sau drepturile instituției ori ale unor angajați, precum și ale persoanelor fizice sau juridice;
e) să folosească numele statiunii/compartimentului/laboratorului/serviciului în scopuri care pot duce la prejudicierea imaginii unității;
f) să reprezinte SCDCB DANCU  în relațiile cu terțe persoane fizice sau juridice, fără a avea împuternicire scrisă prealabilă ;
g) sa intarzie  la programul de lucru sau sa paraseasca locul de munca inaintea terminarii programului de lucru, fără a avea aprobarea scrisă a Șefului ierarhic direct 
h) sa folosească timpul de lucru în alte scopuri decât cele prevăzute în contractul colectiv de munca, contractul individual de muncă, Regulamentul Intern, Regulamentul de Funcționare.
i) sa ramana la locul de munca peste orele de program, fără a avea aprobarea Șefului ierarhic direct ;
j) Să absenteze nemotivat de la locul  de munca, acumularea unui număr de 3 (trei) zile de absente nemotivate consecutive sau la împlinirea unui număr de 10 (zece) zile de absente nemotivate, angajatorul va proceda conform legislației în vigoare;
k) să intervină pentru soluţionarea unor cereri ce nu intră în competenţa lor.
l) să efectueze, în timpul programului de lucru, activități care nu au legătură cu sarcinile de muncă specifice;
m) să falsifice actele privind diversele evidenţe;
n) să săvârșească acţiuni care pot pune în pericol imobilele unității, salariaţii sau alte persoane, instalaţii, utilaje etc.;
o) sa consume băuturi alcoolice în timpul prezenței în spațiile și pe teritoriul SCDCB DANCU sau sa se prezinte la programul de lucru în stare de ebrietate sau sub influența produselor sau substantelor stupefiante ori a medicamentelor cu efecte similare acestora; constatarea stării de ebrietate la locul de munca indreptateste conducerea unității  sa procedeze la incetarea diciplinara a contractului individual de munca al salariatului în cauza, pentru abatere disciplinara grava ;
p) sa fumeze în locurile care prezinta pericol de incendiu,  fumatul este permis numai în locurile special amenajate ;
q) să presteze activități de divertisment (jocuri pe calculator, jocuri de noroc, manifestări sportive și culturale, s.a., în timpul programului de lucru și în incinta unității; 
r) să folosească în interes personal bunurile sau capacităţile stațiunii;
s) să comită ori sa incite la discuții neprincipiale, care sa conducă la tulburarea desfășurării activității din instituție; 
t) să susțină orice alta manifestare care sa dauneze relațiilor normale de muncă
u) să adreseze/transmită injurii, jigniri sau sa denigreze  colegii de serviciu, șefii pe linie ierarhică sau orice persoana care are relații de serviciu cu SCDCB DANCU;
v) sa comita acte imorale, violente sau degradante, orice fapta de aceasta natura indreptățește conducerea unității sa dispuna cercetarea disciplinara și pe cale de consecință  incetarea contractului individual de munca al salariatului în cauza, pentru abatere disciplinara grava ;
w) sa introduca materiale toxice sau inflamabile, cu excepția materialelor de acest gen aprovizionate, depozitate și utilizate corespunzător de către unitate, în scopul acoperirii nevoilor curente ale acesteia, după caz ;
x) să  utilizeze orice element al patrimoniului unității în interes personal, cu excepția cazului în care exista aprobarea conducerii unității ;
y) sa efectueze în incinta unității și/sau la locul său de munca/postul său de lucru, alte lucrări sau sa presteze alte activități decât cele care constituie obligații de serviciu, sa folosească mijloacele de comunicatie (telefon, fax, calculator), echipamentele și mijloacele de birotica (imprimanta, hartie) în alte scopuri decat cele care privesc operațiile și interesele unității, dupa caz, orice fapta de aceasta natura indreptateste directorul unității, sa dispuna cercetarea disciplinara a salariatului si pe cale de consecinta sa dispuna aplicarea măsurilor legale.
z) sa facă publice drepturile salariale,  salariații fiind obligați să păstreze secretul asupra dovezii lunare de plata prin care se detaliază elementele constitutive ale salariului

Art.50. 

(1) La întreruperea activităţii pentru diverse motive (concediu de odihnă, concediu medical, alte concedii, suspendare a contractului de muncă, detaşare, delegare, trimitere la cursuri de specializare etc.), angajaţii au următoarele obligaţii:
· să informeze şeful nemijlocit, atunci când este cazul, despre scopul şi durata întreruperii activităţii;
· să prezinte şefului nemijlocit actele legale care stau la baza întreruperii activităţii;
· să predea pe bază de semnătură, bunurile materiale, actele şi activităţile din competenţa sa, altor persoane, sub controlul şefului ierarhic nemijlocit
(2) În cazul în care întreruperea activităţii, din diverse motive, durează peste termenul iniţial stabilit, angajaţii sunt obligaţi ca, în timpul cel mai scurt (maximum 3 zile), să înştiinţeze în scris angajatorul despre acest fapt
(3) Nerespectarea dispoziţiilor alineatelor (1) şi (2) constituie abatere disciplinară şi se sancţionează în condiţiile prezentului regulament.
(4) Absenţa nejustificată de la serviciu, timp de 3 zile consecutiv sau timp de 5 zile în cursul unui an calendaristic poate atrage după sine concedierea din motive imputabile angajatului.




Art.51.

C. Timpul de muncă şi timpul de odihnă
(1) Timpul de munca reprezinta timpul pe care salariatul îl folosește pentru îndeplinirea sarcinii de munca.
(2) Programul de lucru se stabilește de conducerea unității prin consultare cu sindicatul corespunzător  prevederilor CCM la nivel de unitate  și se afișează la  punctele  de lucru, iar respectarea acestuia este obligatorie pentru toți salariații. Pentru salariatii angajati cu norma întreaga durata normala a timpului de munca este de 8 ore/zi și de 40 de ore/saptamana, respectiv 5 zile lucrătoare/saptamana, de luni pana vineri cu doua zile repaus. 
(3) Prin  consultarea  cu sindicatul  s-a stabilit un program de lucru saptamanal de 48 ore, cu condiția ca media orelor de muncă, calculată pe o perioadă de referința de  12 luni  sa nu fie mai mare de 48 ore/saptamana (conform art,114 alineat (4) din Codul Muncii. În cazul în care durata timpului de muncă este de 48 ore pe saptamana, durata de munca zilnică nu poate depăși 10 ore;
(4) În perioada de vârf de activitate, acolo unde regimul de lucru este influențat de sezonabilitate  (campania agricola de primavara/vara) programul de lucru/zi  nu poate depăși 12 ore;
Art.52. 
(1) Programul normal de lucru  pentru salariatii TESA/Administrativ/Cercetare  este cuprins  între orele 07:00 – 15,30 cu o pauza de masa între orele 12:00 – 12,30. 
(2) În cazuri individuale, programul de lucru poate fi modificat cu avizul șefului ierarhic și al directorului unității, cu respectarea duratei normale a timpului de munca de 8 ore și 30 de minute pauza. Perioada pauzei de masa nu constituie timp de lucru.
(3) Programul  de lucru pentru salariații Fermei Zootehnice Biobazei Zootehnice este cu  flux continuu cu 5/6 zile libere pe lună. Zilnic programul de lucru se întinde pe doua parti: 
· prima parte cuprinsă între orele 5:00 – 10:00 pentru mulgatori și ingrijitori zi, cu pauza de masa între orele 07,00-8,00
· partea a doua a zilei de la 15,00 – 19,00, fără pauza de masă.
(4) Ferma zootehnică având activitate cu flux continuu, în intervalul orar 10:00 -15:00 necesită supraveghere permanentă, iar aceasta va fi asigurată, prin rotație, de către mulgatori și ingrijitori de zi, conform unui grafic întocmit de șeful ierarhic. Orele prestate în intervalul 10:00 - 15.00, vor fi contabilizate și recuperate cu timp liber în următoarele 60 de zile. 
(5) În cadrul Fermei Zootehnice, zilele de repaus săptămânal sunt acordate cumulat, după o perioada de activitate de 14 zile calendaristice – conform art.137 aliniat 2 și 4 din Codul Muncii, acestea fiind în număr de cca 10 zile/lună, (variația fiind în funcție de numărul de zile calendaristice/lucrătoare din luna).
(6) Programul normal de lucru pentru salariatii de la Ferma Vegetală/Atelier mecanic/intretinere este 7,00-16,00 cu pauza de masa 60 minute, iar în campania de primavara/vara/toamna programul se prelungește și se adaptează la activitățile zilnice specifice lucrărilor agricole, de regula între 6:00-18:00.
(7) Programul de noapte este organizat între orele 20:00-4:30 pentru agentii de paza si supraveghetori de noapte, cu pauza de masa 30 de minute, angajatul beneficiază de 10 zile libere/luna, conform graficelor întocmite de șeful ierarhic.
(8) Timpul de munca se socotește din momentul începerii efective a activității la locul de munca pana la încheierea programului de lucru din ziua respectivă. 
(9) Șeful ierarhic tine evidenta orelor de munca (zilnic conform legislației în vigoare) prestate de fiecare salariat  aflat în subordine prin foaie colectiva de prezenta, completata zilnic, în baza înscrierilor din condica de prezenta, unde este cazul.
(10) Salariații din cadrul unității, pentru rezolvarea unor probleme de serviciu  se pot deplasa pe baza ordinului de deplasare semnat de  directorul unității sau un înlocuitor de drept al acestuia și contrasemnat de șeful ierarhic direct, pe care este aplicată obligatoriu ștampila unității unde a avut loc deplasarea, pentru confirmare.
Art. 53. 
(1) Munca suplimentară prestată peste programul normal de lucru, precum și munca prestată în zilele de sărbători legale, repaus saptamanal si în alte zile în care, în conformitate cu legea, nu se lucrează, se compenseaza cu timp liber corespunzator. Angajatorul aplica prevederile art.21 alineat (2)-(6) din Legea cadru nr.153/2017 cu modificarile si completarile ulterioare care prevede ca munca suplimentara efectuata peste durata normala a timpului de lucru de catre personalul din sectorul bugetar, incadrat pe functii de executie sau de conducere, precum si munca prestata in zilele de repaus saptamanal, de sarbatori legale si in celelalte zile in care, in conformitate cu reglementarile in vigoare, nu se lucreaza in cadrul schimbului normal de lucru, se vor compensa numai cu timp liber corespunzator acestora.
(2) Efectuarea de ore suplimentare se  face numai la propunerea șefului ierarhic direct cu aprobarea directorului unității și cu acordul salariatului.
(3) Salariati angajati cu progam partial de 2/4 ore nu efectuează ore suplimentare
(4) Tinerii în varsta de pana la 18 ani nu pot presta munca suplimentară.
(5) Durata maximă legală a timpului de munca nu poate depasi 48 de ore pe saptamana, inclusiv orele suplimentare. 
(6) Prin excepție, durata timpului de munca, ce include și orele suplimentare, poate fi prelungită peste 48 de ore pe saptamana, cu condiția ca media orelor de munca, calculata pe o perioada de referința de 12 luni calendaristice (perioada de referinta maximă, deoarece entitatea are profil agricol iar atragerea personalului salarial se face cu greutate) sa nu depaseasca 48 de ore pe saptamana, conform legislației în vigoare.
Art.54.
(1) Munca prestată între orele 20:00 – 6:00 se consideră muncă de noapte;
(2) Durata normală a timpului de lucru, pentru salariatul care efectuează muncă de noapte, nu va depăși o medie de 8 ore , calculată pe o perioadă de referință de maxim 3 luni calendaristice, cu respectarea prevederilor legale cu privire la repausul saptamanal.
(3) Munca de noapte prestată în cadrul SCDCB DANCU  este în intervalul 20:00 – 4:30 cu 30 de minute pauza de masa.
(4) Salariatii de noapte beneficiază de un spor de 25% la salariul de bază.
(5) La salariatii de noapte,  zilele de repaus săptămânal sunt acordate cumulat, după o perioada de activitate de 14 zile calendaristice – conform art.137 aliniat 2 și 4 din Codul Muncii, acestea fiind în medie de circa 10 zile pe luna (in functie de zilele nelucratoare din luna).
(6) Nu vor efectua munca de noapte tinerii care nu au împlinit vârsta de 18 ani, femeile gravide, lăuzele și cele care alăptează.
Art.55.
Sunt considerate Sărbători legale: 
· 1 și 2 ianuarie ;
· 6 ianuarie;
· 7 ianuarie;
· 24 ianuarie –ziua Unirii;
· Vinerea mare;
· Prima și a doua zi de Paste ; 
· 1 mai ; 
· 1 iunie;
· prima și a doua zi de Rusalii
· 15 august -Adormirea Maicii Domnului
· 30 noiembrie
· 1 decembrie (Ziua Națională a României) ;
· Prima și a doua zi de Crăciun; 
· 2 zile pentru fiecare dintre cele două sărbători religioase anuale, declarate astfel de cultele religioase legale, altele decât cele creștine, pentru persoanele apartinand acestora.

Art. 56.
(1) În cazul unor evenimente familiale deosebite, salariatii au dreptul la zile libere plătite, care nu  se includ in durata concediului de odihna si care sunt stabilite prin contractul colectiv de munca la nivelul unității, după cum urmează:
a) căsătoria salariatului - 5 zile ;
b) căsătoria unui copil - 3 zile ;
c) nașterea unui copil - 5 zile + 10 zile dacă a urmat un curs de puericultura ;
d) decesul soțului, copilului, părinților, socrilor - 5 zile ;
e) decesul bunicilor, fraților, surorilor - 3 zile
f) decesul rudelor de  grad II cumnati,cumnate) etc. de la 1 la 3 zile;
g) donatorii de sange - conform legii ;
(2) Cererile pentru acordarea de zile libere plătite vor fi însoțite de acte și documente care să certifice dreptul de a beneficia de acestea.
(3) Pentru zilele libere plătite acordate în condițiile alin. a) și b), cererile se prezinta cu cel puțin 15 zile calendaristice anterior efectuarii, urmand a fi efectuate în următoarele 5 zile anterior, respectiv, 2 zile ulterioare evenimentului.
(4) Zilele libere acordate în condițiile alin. c) sunt efectuate incepand cu ziua imediat urmatoare nașterii copilului, fara posibilitati de acordare ulterioară.

  Art.57. 

          Concediul de odihna
a. Concediul de odihna se acorda salariatilor prin contractul individual de munca, în conformitate cu prevederile legale si a contractului colectiv de munca aplicabil 
b. Dreptul la concediu de odihna anual plătit este garantat tuturor salariaţilor  din cadrul SCDCB Dancu, de asemenea nu poate forma obiectul vreunei cesiuni, renuntari sau limitari
c. Durata minima a concediului de odihna anual este de 21 de zile lucrătoare şi se acorda proporţional cu vechimea in munca dobândita de salariat:
· 0 –   5 ani  21 zile lucrătoare;
· 6 – 10 ani  25 zile lucrătoare;
· 11 – 15 ani 27 zile lucrătoare;
· 16 – 20 ani 28 zile lucrătoare;
· 21 – 25 ani  29 zile lucrătoare;
· peste 26 ani 30 zile lucrătoare
d. Sarbatorile legale in care nu se lucreza, precum si zilele libere platite stabilite prin contractul colectiv de munca aplicabil nu sunt incluse in durata concediului de odihna anual.
e. La stabilirea duratei concediului de odihna anual, perioadele de incapacitate temporara de munca, cele aferente concediului de maternitate, concediului paternal, concediului de risc maternal, concediul pentru îngrijirea copilului bolnav, concediului de îngrijitor , se considera perioade de activitate prestata.
f. In cazul in care incapacitatea temporara de munca sau concediul de maternitate, concediul de risc maternal ori concediul pentru îngrijirea copilului bolnav a survenit in timpul efectuarii concediului de odihna anual, acesta se întrerupe, urmând ca salariatul sa efectueze restul zilelor de concediu de odihna dupa ce a incetat situatia de incapacitate temporara de munca,etc., iar cand nu este posibil, urmeaza ca zilele neefectuate sa fie reprogramate.
g. Concediul de odihna anual se efectuează in fiecare an calendaristic, una din fracţiuni fiind de minim 15 zile lucrătoare
h. Salariatul care din motive justificate nu a efectuat concediul de odihna anual sau se afla în  incapacitatea temporara de munca  pe intreaga perioada a unui an calendaristic, angajatorul este obligat sa acorde concediul de odihna într-o perioada de 18 luni, incepand cu anul urmator. 
i. Perioada de efectuare a concediului de odihna anual se va realiza in baza unei programari anuale colective,  avandu-se in vedere si solicitarile facute de salariati in acest sens. 
j. Programarea anuala se aduce la cunostinta salariatilor care vor semna de luare la cunostinta
k. Concediul de odihna nu se compenseaza in bani, decât in cazurile prevăzute expres de lege. 
l. Pentru perioada concediului de odihna anual, salariatul beneficiaza de o indemnizatie de concediu, care nu poate fi mai mica decat salariul brut lunar obtinut compus din  salariul de baza, sporuri, indemnizatii cu caracter permanent si alte adaosuri salariale. 
m. Indemnizatia de concediu de odihna reprezinta media zilnica a drepturilor salariale din ultimele 3 luni anterioare celei in care este efectuat concediul sau daca media zilnica  din luna este mai mare decat cea  din ultimele 3 luni se va lua in calcul acesta din urma, multiplicata cu numarul de zile de concediu. 
n. Plata indemnizatiei de concediu de odihnă se va face pe statul de plata in luna in care salariatul efectueza zilele de CO. SCDCB Dancu nu acorda plata in avans a CO.
o. Efectuarea concediului de odihna anual se intrerupe in cazul in care salariatul este rechemat, prin dispozitie scrisa a directorului unitatii, numai pentru nevoi de serviciu prevazute, care face necesara prezenta salariatului la locul său de munca. 
p. In situatia rechemarii, cel in cauza, are dreptul la rambursarea cheltuielilor de transport si a cheltuielilor legate de efectuarea concediului, in alta localitate, egale cu sumele cheltuite pentru prestatiile de care nu au mai putut beneficia din cauza rechemarii, atat salariatul, cat si familia
q. Daca  in perioada concediului de odihna  se ivesc evenimente familiale deosebite, salariatul  va intocmi o cerere prin care va solicita intreruperea concediului de odihna, în temeiul  prevederilor  din Codul muncii, si va solicita zile libere platite pentru evenimentul aparut.
r. Orice alta situatie de intrerupere a concediului de odihna anual nu este recunoscuta de directorul unitatii, fiind considerata abatere disciplinara, cu toate consecintele care decurg din prezentul Regulament intern.
s. Salariatii care au absentat de la locul de munca intregul an calendaristic, avînd CIM suspendat, sau a beneficiat de concediu fara plata, zile absente nemotivate, nu au dreptul la concediu de odihna pentru perioada respectiva. 

   	  Art.58. 
            Concediul de odihna suplimentar

a. Salariatii din cadrul SCDCB Dancu, care  prezinta handicap, nevazatorii,  si tinerii de pana la 18 ani, beneficiaza de un concediu de odihna suplimentar de 3 zile lucratoare.

  Art.59.
           Alte concedii

1. Concediile medicale
a. Concediile medicale se acorda salariatilor in baza OUG nr.158/2005 cu modificarile ulterioare si necesita un stagiu minim de cotizare de 6 luni in ultimele 12 luni. Durata concediului medical nu poate depasi 183 zile intr-un an calendaristic, calculat de la prima zi inbolnavire, iar incepand cu a 91-a zi concediul se prelungeste doar cu avizul medicului expert al asigurarilor sociale
b. Salariatii sant obligati sa anunte unitatea despe incapacitatea de munca si sa inainteze certificatul medical pana in ziua de 5 ale lunii urmatoare, pentru a putea fi calculat pentru plata si inregistrarea  in REGES Online a suspendarii contractului individual de munca, pentru perioada acordata.
c. Concediul pentru îngrijirea copilului în varsta de pana la 2 ani se acorda, la cerere, opţional oricăruia dintre părinţi - salariat al unităţii.
d. Unitatea emite decizia de suspendare a CIM.
e. Pe durata CIC, postul este considerat temporar vacant si poate fi ocupat de un salariat pe durata determinata. Salariatul, titular al postului, se obliga sa comunice în scris reluarea activităţii, anterior datei limita.
f. Responsabilitatea prezentării dosarului de acordare a indemnizaţiei pentru creşterea copilului la Instituţiile abilitate revine în totalitate salariatului.
g. Concediul pentru sarcina şi lăuzie se acorda pe o durata de 126 de zile calendaristice, se vor imparti zilele în aşa fel ca durata minima a concediului de lăuzie sa fie obligatoriu de 42 de zile calendaristice.
h. Concediul de risc maternal se poate acorda, în întregime sau fracţionat, pe o perioada ce nu poate depăşi 120 de zile, de către medicul de familie sau de medicul specialist, care va elibera un certificat medical în acest sens, dar nu poate fi acordat simultan cu alte concedii prevăzute de legislaţia privind sistemul public de pensii şi alte drepturi de asigurări sociale.
2. Concedii fara plata
a. Durata anuala maxima a concediului fara plata este de 30 zile calendaristice.
b. Concediile fără plată sunt acordate pentru rezolvarea unor situaţii de interes personal sau pentru formare profesională la solicitarea salariatului, pe perioada formării profesionale pe care o urmează din iniţiativa sa.
3. Concedii pentru formare profesionala

a. Salariaţii au dreptul sa beneficieze, la cerere, de concedii pentru formare profesională.
b. Acesta se acordă pe perioada formării profesionale pe care salariatul o urmează din
iniţiativa sa.

c.  Concediul fara plata pentru formare profesionala se acorda exclusiv la solicitarea salariatului şi nu va depăşi un număr de 30 de zile calendaristice pe an, cumulate cu alte concedii fără plata.
d. Directorul unităţii are dreptul sa respingă solicitarea salariatului, numai dacă absenţa salariatului ar prejudicia grav desfăşurarea activităţii.
e. Cererea de concediu fara plata pentru formare profesională se înaintează directorul unităţii cu cel puţin 30 zile calendaristice anterior efectuării acestuia şi în care se precizează obligatoriu data de începere a stagiului de formare profesională, domeniul şi durata acestuia, precum şi denumirea Instituţiei de formare profesională.
f. Efectuarea concediului fără plata pentru formare profesională se poate realiza şi fracţionat în cursul unui an calendaristic, pentru susţinerea examenelor de absolvire a unor forme de invatamant sau pentru susţinerea examenelor de promovare în anul următor în cadrul instituţiilor de invatamant superior.
g. Durata concediului pentru formare profesională nu poate fi dedusa din durata concediului de odihna anual si este asimilata unei perioade de munca efectiva în ceea ce priveşte drepturile cuvenite salariatului, altele decât salariul.
h. La revenirea salariatului la locul de munca acesta are obligaţia de a prezenta, în termen de 5 zile lucrătoare, dovada efectuării cursurilor de formare profesională pe întreaga durata a concediului fără plata.
i. Neprezentarea dovezii în termenul menţionat şi pe cale de consecinţă imposibilitatea dovedirii participării la cursuri constituie abatere disciplinara grava şi se sancţionează potrivit prevederilor prezentului Regulament intern.

Art.60.

 SCDCB DANCU organizează si tine evidenta concediilor de odihna anuale, concediilor pentru incapacitate temporara de munca, concediilor fara plata şi orice alte aspecte care privesc timpul de lucru al salariaţilor.


C. Răspunderea patrimonială a salariaţilor

Art. 61. 

(1) Angajaţii răspund patrimonial, în temeiul normelor şi principiilor răspunderii civile contractuale, pentru pagubele materiale produse angajatorului din vina şi în legătură cu munca lor.
(2) Angajaţii nu răspund de pagubele provocate de forţa majoră sau de alte cauze neprevăzute şi care nu puteau fi înlăturate şi nici de pagubele care se încadrează în riscul normal al serviciului.
 
Art. 62.

(1) Angajatul care a încasat de la angajator o sumă nedatorată este obligat să o restituie.
(2) Dacă angajatul a primit bunuri care nu i se cuveneau şi care nu mai pot fi restituite în natură sau dacă acestuia i s-au prestat servicii la care nu era îndreptăţit, este obligat să suporte contravaloarea lor. Contravaloarea bunurilor sau serviciilor în cauză se stabileşte potrivit valorii acestora de la data plăţii.
 
Art. 63. 

(1) Suma stabilită pentru acoperirea daunelor, în conformitate cu dispoziţiile Codului muncii şi în baza unui titlu executor, se reţine în rate lunare din drepturile salariale care se cuvin persoanei în cauză din partea angajatorului.
(2) Ratele nu pot fi mai mari de o treime din salariul lunar net, fără a putea depăşi împreună cu celelalte reţineri pe care le-ar avea cel în cauză, jumătate din salariul respectiv.





Art.64.

D. Criterii de evaluare a activității profesionale

(1) În cadrul Stațiunii de Cercetare Dezvoltare pentru Creșterea Bovinelor Dancu, evaluarea performanțelor profesionale are ca scop aprecierea obiectiva a activitatii salariaților, prin compararea gradului de îndeplinire a obiectivelor și criteriilor de evaluare stabilite pentru perioada respectivă cu rezultatele obtinute in mod efectiv de fiecare salariat.
(2) Fiecare salariat este evaluat profesional individual o data pe an, la o data stabilita de șefii compartimentelor/fermelor, evaluarea se realizează de către  reprezentantul Departamentului Resurse Umane și de șeful direct al persoanei evaluate.
(3) Salariatii sunt incadrati in functie de nivelul de cunostinte si experienta la momentul  angajării pe un nivel de încadrare, care se reflectă în nivelul salarial.
(4) Evaluarea performanțelor profesionale individuale se realizează pentru exprimarea și dimensionarea corectă a obiectivelor, respectiv stabilirea direcțiilor și modalităților de perfecționare profesională a salariaților și de creștere a performanțelor lor;
(5) Evaluarea periodica este obligatorie si se aplica tuturor angajatilor.
(6) Sunt exceptate de la evaluarea anuala, urmatoarele categorii de salariati:
· persoanele al căror CIM este suspendat, în condițiile Legii, pentru care evaluarea se face la expirarea unei perioade de 6 luni de la reluarea activității;
· persoanele angajate care nu au prestat activitate în ultimele 6 luni, fiind in concediu medical, concediu de creștere și îngrijire a copilului sau alte cazuri de suspendare al CIM, în condițiile Legii, pentru care evaluarea se va face după o perioada de 6 luni de la reluarea activității.
Art.65.
E. Criterii de evaluare a activității profesionale
(1) Criteriile de evaluare stabilesc cadrul general pentru a fi asigurata concordanță dintre cerințele postului, calitățile angajatului și rezultatele muncii acestuia.
(2) Criteriile de evaluare de baza ale  salariaților sunt:
1. Abilități de comunicare și prezentare;
2. Atitudine proactiva, spirit de inițiativă;
3. Punctualitate, spirit de organizare;
4. Interes pentru îmbunătățirea activității proprii;
5.  Dorința de învățare și dezvoltare;
6.  Motivatia in munca
7. Abilități de negociere 
8. Abilități tehnice
(3)  Pentru șefii de compartimente  se evaluează suplimentar:
1. Capacitatea de a coordona și motiva o echipa;
2. Abilitățile de negociere;
3. Capacitatea de a lua decizii și de a reprezenta echipa.
(4) Pentru personalul încadrat la compartimentul CERCETARE se va evalua suplimentar și activitatea științifică desfășurată.
(5) Personalul din cadrul compartimentului CERCETARE va elabora un raport de activitate lunar, precum și un raport lunar de cercetare științifică care va fi supus aprobării Consiliului Științific.

Art. 66.

(1) In perioada de evaluare, Departamentul Resurse Umane stabileste intalniri intre fiecare salariat si seful ierarhic direct.
(2) În cadrul intalnirilor, sunt discutate rezultatele obținute de salariat în perioada evaluata, completandu-se fișa de evaluare de către șeful ierarhic, în dreptul obiectivelor, precum și obiectivele perioadei următoare.
(3) Rezultatul final se calculează prin medie aritmetica dintre nota pentru îndeplinirea obiectivelor și nota pentru îndeplinirea criteriilor de evaluare. Rezultatul final se compara cu scală de evaluare.
(4)  Fișa de evaluare poate fi modificata în următoarele cazuri:
· aprecierile consemnate nu corespund realității;
· între evaluator și persoana evaluata exista diferente de opinie care nu au putut fi soluționate de comun acord.
(5) Salariatii nemulțumiți de rezultatul evaluării pot să îl conteste adresandu-se directorului unității. Contestația se formulează în termen de 5 zile calendaristice de la luarea la cunostinta de către salariatul evaluat a calificativului acordat și se soluționează în termen de 15 zile calendaristice de la data expirarii termenului de depunere a contestației, pe baza raportului de evaluare și a referatelor întocmite de salariatul evaluat și șeful direct.
(6) [bookmark: _gjdgxs]Rezultatul contestatiei se comunica salariatului in termen de 5 zile calendaristice de la soluționarea contestației.
[bookmark: _afbo1b8tzeem][bookmark: _wnbzq6jiilwp][bookmark: _b4zb4db0c4e4]



CAPITOLUL  VII

ABATERI DISCIPLINARE
ȘI SANCȚIUNI APLICABILE

Art. 67. 

(1) Abaterea disciplinară este definită pe teritoriul SCDCB DANCU drept o fapta în legătură cu muncă și care constă într-o acțiune sau inacțiune săvârșită cu vinovăție de către salariat, prin care acesta a încălcat normele legale, prevederile Regulamentului Intern, clauzele contractului individual de muncă sau ale Contractului colectiv de muncă la nivel de unitate, ordinele și dispozițiile legale ale conducătorilor ierarhici
(2) Unitatea dispune de prerogativă disciplinară, având dreptul de a aplica, potrivit legii, sancțiuni disciplinare salariaților  ori de câte ori constată că aceștia au săvârșit o abatere  disciplinară.

Art. 68.

(1) SCDCB DANCU stabilește următoarele sancțiuni disciplinare:
a) avertismentul scris ;
b) retrogradarea din functie, cu acordarea salariului corespunzator functiei in care s-a dispus retrogradarea, pentru o durata ce nu poate depasi 60 zile;
c) [bookmark: _30j0zll]reducerea salariului de bază brut lunar de încadrare pe o durată de 1 - 3 luni cu 
5 - 10% ;
d) reducerea salariului de bază brut lunar de incadrare și, după caz, și a indemnizatiei de conducere pe o perioada de 1-3 luni cu 5 - 10% ;
e) desfacerea disciplinara a contractului individual de munca.
(2) In cazul in care, prin statute profesionale aprobate prin lege speciala, se stabileste un alt regim sanctionar, va fi aplicat acesta. Conform legii, unitatea  nu aplică drept sancțiune amenzi disciplinare.
     (3) Sanctiunea disciplinara se radiaza de drept in termen de 12 luni de la aplicare, daca salariatului nu i se aplica o noua sanctiune diciplinara in acest termen. Radierea sanctiunilor disciplinare se constata prin decizie a angajatorului emisa in forma scrisa.
SCDCB DANCU garantează dreptul la contestație și la apărare a  salariatului considerat vinovat. 

Art. 69.
(1) Salariatul are dreptul la cercetare disciplinara prealabila si are dreptul sa conteste decizia de sanctionare luată de conducerea unității, la Instanța de judecată competentă, în termen de 30 de zile calendaristice de la luarea la cunoștință a deciziei. 
(2) [bookmark: _1fob9te]Sancțiunea  disciplinară aplicabilă se stabilește în raport cu gravitatea abaterii săvârșite de salariat, avându-se în vedere următoarele:
· [bookmark: _3mdq6go772mq]împrejurarea în care a fost savarsita fapta ;
· gradul de vinovăție al salariatului ;
· consecințele abaterii disciplinare ;
· comportarea generala a salariatului ;
· eventualele sancțiuni disciplinare suferite anterior de salariat ;
(3) Angajatorul dispune de prerogativă disciplinară, având dreptul de  a aplica potrivit legii, sancțiuni disciplinare salariaților săi ori de câte ori aceștia au săvârșit o abatere disciplinară.
(4) Pentru o abatere disciplinară nu se poate aplica decât o singură sancțiune disciplinară.
Art. 70.

(1) Sub sancțiunea nulității absolute, nicio măsură cu excepția  sancțiunii de grad 1 – avertismentul, nu poate fi dispusă fără efectuarea unei cercetări disciplinare prealabile.
(2) Procedura cercetării disciplinare prealabile se desfășoară după cum urmează :
a) Șeful ierarhic direct  întocmește raportul cu privire la abaterea savarsita de salariat ;
b) Salariatul va fi convocat în scris  de către persoană desemnată prin decizie, precizandu-se data, locul și obiectul întrevederii, convocarea se redactează în 2 exemplare și se înmânează direct salariatului propus pentru sancționare, care va semna de primire sau se trimite, prin poștă/curierat rapid, cu scrisoare recomandată cu confirmare de primire ;
c) Cercetarea disciplinară prealabilă se organizează la sediul unității, la cercetarea disciplinară prealabilă  participa șeful ierarhic direct, persoană desemnată prin decizie și, după caz, un coleg de serviciu desemnat de salariatul propus pentru sancționare ; 
d) La finalul ședinței de audiere a salariatului propus pentru sancționare, se întocmește un proces verbal în care se consemnează pozițiile părților.
e) Procesul verbal se semnează de către participanți și se înregistrează în  condica de secretariat a unității     
      (3) În cursul cercetării disciplinare prealabile salariatul propus pentru sancționare are dreptul să formuleze și să susțină orice apărare în favoarea să,  precum și  dreptul să fie asistat, la cererea sa, de către un coleg de serviciu   
[bookmark: _3znysh7]      (4) Pe durata cercetării disciplinare prealabile, pentru abateri deosebit de grave, conducerea unității poate dispune suspendarea contractului individual de muncă al salariatului propus pentru sancționare. 
      (5) Neprezentarea salariatului, fără un motiv obiectiv, la termenul și la locul stabilit în convocarea scrisă permite aplicarea sancțiunii de către conducerea unității, fără efectuarea cercetării prealabile disciplinare.

Art.71.

(1) Conducerea unității dispune aplicarea sancțiunii disciplinare, în baza concluziilor cercetării disciplinare prealabile, printr-o decizie emisă în formă scrisă, în termen de 30 de zile calendaristice de la data luării la cunoștință despre săvârșirea abaterii disciplinare, dar nu mai târziu de 6 luni de la data săvârșirii faptei.
(2) Decizia de sancționare se comunică salariatului în cel mult  5 zile calendaristice de la data emiterii și produce efecte de la data comunicării. 
(3) Sub sancțiunea nulității absolute, în decizie se cuprind, în mod obligatoriu :descrierea faptei care constituie abatere disciplinara ;
· precizarea prevederilor din Regulamentul intern și/sau Fișa postului, prevederi care au fost încălcate de salariat ;
· motivul pentru care au fost înlăturate apărările formulate de salariat în timpul cercetării disciplinare prealabile ;
· temeiul de drept în baza căruia se aplică sancțiunea disciplinară (se menționează articolul din Codul Muncii în care se încadrează) ;
· termenul în care sancțiunea poate fi contestată ;
· instanța de  judecată competentă la care sancțiunea poate fi contestată.
(4) Decizia se întocmește în 2 exemplare, din care exemplarul semnat de salariat cu «am luat la cunoștință » se păstrează la dosarul personal al salariatului sancționat. În caz de refuz al primirii deciziei, comunicarea se expediază salariatului prin scrisoare recomandată, la domiciliul stabil al salariatului. 
(5) Responsabilitatea comunicarii deciziei revine persoanei desemnate prin decizie de către conducerea unității.
(6) Orice raport formulat în scris al șefului ierarhic direct cu privire la o abaterea disciplinară săvârșită de un salariat din subordine, pentru care Regulamentul intern prevede cercetare disciplinară prealabilă, în vederea stabilirii sanctiunii și emiterii deciziei de sancționare, se înregistrează la  secretariatul unității.
(7) Prin aplicarea sancțiunilor disciplinare, persoanele încadrate în muncă nu sunt scutite de repararea materială a daunelor pricinuite.

Art. 72. 

(1) Constituie abatere disciplinară gravă si se sancționează cu încetarea disciplinară a contractului de munca încălcarea prevederilor prezentului Regulament Intern:
· salariatul nu corespunde profesional locului de muncă, angajatorul, șeful direct nu este satisfăcut de muncă prestată de salariat prin voință constată a acestuia de a încălca obligațiile de serviciu;
· sustragerea sau mijlocirea sustragerii de obiecte, bunuri, documente, date, informații aparținând unității sau colegilor de serviciu, indiferent de valoare și importantă ;
· abateri grave de la reglementările interne de securitate și sănătate în muncă, de apărare împotriva incendiilor și pentru situații de urgență, care sunt în măsură să producă accidente de muncă și/sau incidente tehnice, daune materiale cu consecințe deosebit de grave ;
· dezvăluirea de  date cu caracter secret ale SCDCB Dancu;
· utilizarea de documente false la angajare precum și la deconturi financiar-contabile;
· falsificare de acte generatoare de drepturi ;
· producerea de avarii autoturismelor și echipamentelor tehnice și electronice din dotare, din vină să și neimplicarea în recuperarea pagubelor ;
· nerespectarea procedurilor privind mijloacele financiare și  bunurile unității ;
· oferirea serviciilor salariatului  unui concurent  sau dezvăluirea de către salariat a unor date secrete, de gestionare, preț, aprovizionare, clienți, know-how, etc.;
· condiționarea de primire, de la colegii de muncă, subalterni, superiori sau alte persoane străine, de avantaje materiale sau bănești pentru exercitarea atribuțiilor sale de serviciu sau favorizarea rezolvării unor servicii ;
· încercarea de intrare prin efracție în interiorul unității, în afara orelor de program.
(2) Aceste fapte sunt enumerate cu caracter exemplificativ, nu limitativ. Aplicarea de sancțiuni disciplinare poate fi cumulată  cu răspunderea materială, penală, civilă sau contravențională după caz.


CAPITOLUL VIII

MODALITĂȚI DE APLICARE  A ALTOR DISPOZIȚII LEGALE SAU CONTRACTUALE
SPECIFICE  SCDCB DANCU IAȘI
Art. 73.

(1) Angajatorul este obligat ca prin serviciile sale de specialitate să aplice dispoziţiile legale privitoare la statutul personalului angajat, la drepturile salariale, de asigurări sociale, asigurări de sănătate etc. sau la anumite drepturi specifice rezultate din reglementările legale ori din contractul individual de muncă.
(2) Aplicarea prevederilor prevăzute la alin.(1) va fi făcută în raport cu structura personalului angajat, statutul său profesional, natura locului de muncă şi dispoziţia expresă a legii.
 
Art. 74.

În cadrul stațiunii, prin preocuparea tuturor factorilor de răspundere şi în mod deosebit a Direcţiei Resurse Umane, a Direcţiei Financiar-Contabile şi a Serviciului Juridic, în scopul îndeplinirii prevederilor art.74, se vor asigura:
a.    informarea la timp a factorilor de conducere ai stațiunii în legătură cu noile reglementări legale privitoare la drepturile şi obligaţiile personalului angajat;
b.    stabilirea de măsuri concrete şi eficiente în vederea aplicării corecte a noilor reglementări.


Capitolul IX
DISPOZIŢII FINALE

   Art.75.

            Prezentul Regulament este proprietatea STAȚIUNEA DE CERCETARE, DEZVOLTARE ȘI CREȘTEREA BOVINELOR DANCU și nu poate fi utilizat în afara unității, nu poate fi comercializat, multiplicat, comentat sau difuzat către terți. 

Art. 76.

(1) Salariații care din vina lor și în legătură cu atribuțiile specificate în fișa postului au produs pagube materiale unității, sunt de acord să acopere prejudiciul produs și vor da un angajament de plata ce va constitui titlu executoriu conform voinței libere și consimțământului părților, în cadrul răspunderii civile contractuale.
(2) Angajamentul de plată ce va constitui titlu executoriu se va da pentru pagubele materiale produse angajatorului, în valoare de până la 3 (trei) salarii nete, calculate la nivelul ultimului salariu.

Art. 77.

Părțile convin ca pe toată durata contractului individual de muncă și după încetarea acestuia să nu transmită date sau informații privitoare la activitățile desfășurate, de care au luat cunoștință în timpul executării contractului în conformitate cu prevederile Contractului colectiv de muncă la nivel de unitate.
 
Art. 78.

Prevederile prezentului Regulament de ordine Interioară se completează cu proceduri, regulamente ulterioare, după caz, care vor face parte integrantă din acesta.  Orice modificare sau completare a Regulamentului Intern se aduce la cunoștința salariaților unității.

Art. 79. 

Regulamentul de ordine interioară va fi actualizat în funcţie de reglementările legale ulterioare datei adoptării.


Aprobat în ședința Consiliului de Administrație a SCDCB DANCU din 11 mai 2026.

